Erditzea - Osasun Eskola - Osakidetza\nAtaria / Osasun Eskola / Zaindu zure osasuna / Haurdunaldia, erditzea eta erditze ondokoa\nUnea heldu da\nOspitalera noiz joan\nErditzen ari naiz!\n"Erditze arrunta" prozesu naturala da, zeinetan aurreikusitakoaren arabera amaitzen den haurdunaldia, hau da, 37. eta 42. asteen artean. Modu espontaneoan hasi eta konplikaziorik gabe gauzatu eta amaitzen da, haurraren jaiotzarekin.\nEmakume osasuntsu gehienak euren eta haurtxoaren segurtasuna arriskuan jarri gabe erditu daitezke, gutxieneko prozedurei jarraituz, esku-hartze bakarra laguntza integrala eta errespetuzkoa izanik.\nErditzeak zenbait etapa ditu, besteak beste, dilatazioa (fase latentea edo erditze-prodromoen fasea eta fase aktiboa), egozpena eta erditzea.\nDilatazioa , egozpen-fasea eta haurlaguna botatzea.\nNormalean, lehenengo erditzeari ziurgabetasun handiagoz egiten zaio aurre, esperientzia berria delako. Kontuan izan behar da haurdunaldi bakoitza, pertsona bakoitza eta seme-alaba bakoitza bereziak direla, eta, beraz, jaiotza bakoitza bakarra eta desberdina izango dela.\nErditzearen hasieran uzkurdurak izaten dira (tripa gogorraren sentsazioa eta hilekoak ematen duen minaren antzekoa, bizkarrerantz irradiatu daitekeena). Baliteke presioa eta komunera joateko gogoa ere nabaritzea. Erditzeak aurrera egin ahala, intentsitatea, iraupena eta maiztasuna aldatuko dira.\nHaurdunaldian, umetoki-lepoa itxi eta zigilatu egiten da muki-tapoiarekin, barrualdea isolatze aldera. Emakume batzuek muki-tapoia noiz kanporatzen ari den igartzen dute (gelatinazko testura dauka, arrautza-zuringoaren antzekoa). Horrek ez du esan nahi erditzea berehalakoa izango denik. Ez larritu gertatzen bazaizu, nahiz eta odol pixka bat kanporatu. Umetoki-lepoan aldaketak gertatzen ari direla baino ez du adierazten.\nLehenengo fasean (fase latentea edo erditze-prodromoak) uzkurdurak irregularrak izango dira, eta etxean egon ahalko zara. Etapa honek orduak ala egunak iraun dezake. Oso luzea denean, nekagarria ere bada; beraz, uzkurdurak eten edo arinagoak direnean, aprobetxatu atseden hartzeko.\nHasieran, minutu bateko baino gutxiagoko uzkurdurak izango dituzu, eta atsedenean zaudenean eten egingo dira. Gero eta biziagoak, luzeagoak eta sarriagoak izango dira. Lasai egoten lagunduko dizute, gorputzarekin konfiantza hartzen. Horretarako, baliagarria izan daiteke ingurune egokia bilatzea, patxadaz arnastea, distrakzio-metodoak erabiltzea, gorputz-jarrera desberdinak hartzea, oinez ibiltzea edo aldakarekin mugimenduak egitea. Fase honetan aurrerapen handiak lortzen dira dilatazioan, eta, beraz, uzkurdura bakoitzak haurtxoaren jaiotzara hurbiltzeko balio du.\nErditzea ezarrita egon aurretik ospitalean ingresatzea kaltegarria izan liteke. Ez harritu ospitaletik bertatik etxera itzultzea gomendatzen badizute dilatazioa aurreratuago egon eta uzkurdurak sarriagoak izan arte. Horregatik, ez kezkatu ospitalera behin baino gehiagotan joan behar baduzu. Joaten zaren bakoitzean, Osakidetzako profesionalek azalduko dizute noiz itzuli beharko duzun eta zer egin egoera hobeto eramateko.\nBeharbada larrialdietara joateko une egokia aukeratzen jakiteak kezkatzen zaitu; normala da hori. Izan konfiantza zure gorputzarekin eta entzun iezaiozu. Haurtxoak gidatuko zaitu, unea iritsi dela adierazten duten seinaleak erakutsiz.\nHaurdunaldiaren 37. astetik aurrera, erditzea argi eta garbi ezarrita dagoenean joan beharko duzu larrialdietara; hau da, umetoki-lepoaren dilatazioa 5 cm ingurukoa denean eta uzkurdurak erregularrak eta biziak. Zaila da jakitea dilatazio hori noiz duzun; hortaz, gomendio hauek proposatzen dizkizugu orientazio gisa:\nLehenengo erditzea. Haurtxoa sentitzen baduzu, odolik botatzen ez baduzu eta zorro amniotikoak osorik jarraitzen badu, 2 ordu itxaron dezakezu 5 minuturik behin uzkurdurekin zaudela.\nBigarren erditzea eta ondorengoak. Zure gorputzak esperientzia du dilatatzen, eta, beraz, normalean azkarrago egingo du. Askotan nahikoa izango da uzkurdurak biziak eta erregularrak izatea. Hala bada, eta 10 minuturik behin badituzu ordubetez, ospitaleko larrialdi-zerbitzura joateko unea da.\nZorro amniotikoa hausten bada, joan egin beharko duzu. Urak zikin badaude, joan zaitez berehala. Kontrara, urak argiak badira, dutxatzeko denbora edukiko duzu.\nHaurtxoa nabaritzen ez baduzu edo hilekoan baino odol gehiago botatzen baduzu, joan ahalik eta lasterren.\nNolanahi ere, kalkulatu ospitalera heltzeko beharko duzun denbora.\nOspitalera zoazenean, eraman honako agiri hauek: Amaren kartilla, NANa edo identifikazio-agiria eta, nahi baduzu, Erditze-plana. Lehenbiziko urratsa larrialdietako harrera-zerbitzura joatea da, identifikatu eta erregistra zaitzaten. Hala ere, zurekin dagoen pertsonak egin dezake erregistroa.\nOndoren, lehenengo balorazioa egingo dizute: tenperatura eta tentsio arteriala hartu, miaketa fisikoa egin (baginako ukipena barne), fetuaren monitorizazioa, eta elkarrizketa, zure historia klinikoa osatzeko. Baliteke ekografia bat ere egitea.\nErditzeko gelan, zuk aukeratutako pertsonarekin partekatu ahalko duzu esperientzia. Garrantzitsua da hark konfiantza helaraztea, prozesuan zehar zu zaintzea, lasaitzea eta laguntzea.\nGainera, aukeratu duzun zentroaren arabera, emagin bat eta erizaintzako laguntzaile bat izango dituzu ondoan. Haurtxoa jaiotakoan, profesional batek egiaztatuko du umetokitik kanpoko bizitzara egokitzen dela. Bilakaerak hala eskatzen badu, obstetra edota pediatren asistentzia jasoko duzu.\nEzin da erditzearen iraupena aurreikusi. Oso bestelakoa da emakume batetik bestera, baita pertsona beraren erditze batetik bestera ere. Hainbat faktorek dute eragina, hala nola ingresuaren uneak, aurretik izandako erditze kopuruak, haurtxoaren buruaren tamainak eta jaitsieran duen posizioak edo analgesia motak.\nUzkurdurek dilatazioa eragiten dute.\nDilatazioak dirauen bitartean, uzkurdurei esker, umetoki-lepoa bigundu, laburtu eta ireki egiten da. Aurrerapen hori zentimetrotan neurtzen da, eta 10 cm-ra heltzen denean dilatazioa osatutzat ematen. 4-5 cm dilatatu arte fase latentean egongo zara eta 5-10 cm dilatatzean, erditzearen fase aktiboan.\nEgozpen-fasean uzkurdurak aldatu egiten dira: bultzatzeko gogoa edukiko duzu.\nBehin 10 cm-ko dilatazioa lortuta, uzkurdurek haurtxoa jaisten lagunduko dute. Lehenik burua ateratzen da, eta, gero, gorputza. Fase honek ere iraupen aldakorra du, hots, neurri handi batean uzkurduren intentsitatearen eta haurtxoak zure pelbisarekiko duen posizioaren eta egokitzapenaren araberakoa izango da.\nHaurra kanpoan dago, orain karena edo plazenta botatzeko unea da\nJaiotzetik plazenta irteten den arte doan etapa da. Uzkurdura arinagoak izango dituzu, plazenta umetokitik askatzea lortzeko balioko dutenak. Normalean, 5-30 minutu behar izaten da plazenta kanporatzeko, baina, batzuetan, fase hau ordubetera arte luzatzen da.\nErditze baginala edo zesarea\nNahiz eta emakumearen gorputza erditze baginalerako gai izan, baliteke egoera batzuetan zesarea behar izatea. Zesarea ebakuntza bat da, haurtxoa amaren sabeletik ateratzeko.\nZure lehen erditzea zesarea bidezkoa izan arren, bigarren erditzea baginala izan daiteke. Unea iristen denean, erreferentziazko sanitarioen taldearekin batera, faktore hori eta beste batzuk baloratuko dituzue, erabaki egokiena hartzeko.\nInformazio gehiago lortzeko, deskargatu gida hau:\nErditze arruntaren gaineko arreta saila\nMinari aurre egitea zerbait pertsonala eta bakarra da, eta baliteke erditzeko mina izatea kezkatzen zaituen gaietako bat. Izan konfiantza zure gorputzean, prest dago.\nZenbait aukera daude mina arintzeko. Horietako baten alde egiteak ez du esan nahi amaierara arte eutsi behar diozunik, zure beharren arabera bat ala beste hautatu edo txandakatu egin ahalko dituzu eta. Dauden aukerak ezagututa, modu egokiagoan hautatu ahalko dituzu. Jarraian labur-labur azalduko dizkizugu metodoak.\nArreta desbideratzea: jarduera atsegin eta entretenigarriak egitea, unerako egokiak.\nErditzean laguntzea: segurtasuna ematen die emakumeei, eramangarriago egin dezake uzkurdurek eragindako mina eta erraztu egiten du prozesua.\nBeroa: gerrialdean ipintzeko gailuak (adib.: hazi-zakua).\nUra: ur epeletan sartzea edo dutxa epela hartzea. Kontsultatu zure erreferentziazko ospitalean bainuontzirik dagoen. Hidroterapiak erditzean dituen abantailak, oro har, hauek dira: mugikortasuna handitzea flotagarritasunari esker, amaren gogobetetze-maila handitzea, erlaxatzea eta uraren beroari esker sentsazio mingarria gutxitzea. Garrantzitsua da uraren tenperatura 36 °C-tik gorakoa ez izatea.\nMasajeak: sorbaldetan eta bizkarraren beheko aldean masajeak jasotzea uzkurdurek dirauten bitartean.\nMugimendua: entzun gorputzak eskatzen dizunari. Oinez ibiltzea edo gorputz-jarrera desberdinak hartzea lagungarria izan daiteke zuretzat. Pilateseko pilota aliatu handia izan daiteke, gorputz-jarrera jakin batean egon eta jarreraz aldatzeko balioko dizulako. Gorputza pilotaren gainean kulunkatzeak mina arintzen du. Bizkarraren beheko aldeak mina ematen badizu, "lau hankatan" egoten saia zaitezke, adibidez. Jarrera horren beste aldaera bat izan daiteke besoak pilotaren gainean jartzea. Mina arintzen duen beste mugimendu bat da pilotaren gainean eseri eta 8 zenbakia irudikatzeko mugimenduak egitea, ezkerretik eskuinera eta alderantziz. Ariketa hori oso gomendagarria da haurtxoaren burua ondo kokatzen laguntzeko. Halaber, pilotaren gainean jauziak egin ditzakezu eta kulunkatu zaitezke, perineo-eremu osoa erlaxatzeko.\nArnasketa fokalizatua: uzkurdurak dirauen bitartean, arnasa erritmo konstantean hartzen ahalegintzea. Poliki, hartu airea sudurretik, zenbatu 1etik 4ra, eta bota ahotik 1etik 8ra zenbatzen duzun bitartean, ezpainekin kandela bat itzaliko bazenu bezala. Uzkurdura eteten denean, hartu arnasa astiro. Aldez aurretik arnasketa mota hau praktikatzea lagungarria izango zaizu erditzeko unean.\nUr esterila injektatzea: gerrialdeko mina arintzeko erabiltzen da, baina egia da ura injektatzen den unean erresumina eta min handia eragiten dituela. Profesional sanitarioek aplikatu behar dute.\nProfesional sanitarioek preskribatu, aplikatu eta gainbegiratu behar dute.\nOxido nitrosoa: oxido nitrosoa eta oxigenoa % 50ean nahastuta arnasten dira, maskara edo ahoko baten bidez. Normalean ongizate-sentsazioa eragiten du, nahiz eta batzuetan zorabioa eragin dezakeen edo desatsegina izan daitekeen. Emaginak gidatuko zaitu nahasketaren efektuak eta uzkurduraren minak aldi berean goia jo dezaten. Teknika honek ez du balio uzkurdurarik ez baduzu, ezta aldi luzeetarako ere. Kontsultatu ospitalean teknika hau erabil daitekeen.\nAnalgesia epidurala: mina kentzeko metodorik eraginkorrena da, eta bizkarrezurrean jartzen den zunda edo kateter baten bidez medikamentuak ematean datza.\nMetodo honen onurak eta arriskuak ulertu behar dituzu; beraz, zure erreferentziazko profesionalaren azalpena jaso ondoren, informazio espezifikoa emango dizute, irakurri eta sinatu ahal izan dezazun. Osasun-sistemetan, dokumentu horri "baimen informatua" deritzogu.\nUzkurduren pertzepzio mingarria murriztea du helburu. Presio-sentsazioari eta ahalik eta mugikortasun handienari eusten saiatzen gara, baina beti ez da posible izaten. Gogoratu erditzeak eta mugimenduak batera joan behar dutela; hortaz, ahal den neurrian, garrantzitsua da mugimenduari eusten saiatzea.\nZunda jartzean, anestesistak informazioa emango dizu, gidatu egingo zaitu eta anestesia lokala jarriko dizu une hori arintzeko. Prozedura horretarako ohikoa da ohearen ertzean eserita egotea, eskuak belaunen gainean erlaxatuta, eta burua aurrerantz makurtuta (bularra kokotsarekin ukitzen saiatuz) bizkarra kakotu dadin, hau da, "kateme haserretu baten bizkarra bezala". Garrantzitsua da gorputz-jarrera horretan mugitu gabe egotea.\nEragina progresiboa da eta 20-30 minutura jotzen du goia, une horretan mina asko arinduko baitzaizu. Posible da beroa, inurridura eta hanketako sentikortasuna galtzen dela ere sentitzea.\nAnalgesia horrek monitorizatuta, zain-bide batekin eta kateterra jarrita egotea dakar.\nZunda hori kentzeak ez du minik ematen.\nZer beharko dut ospitalean?\nDokumentazioari dagokionez, osasun-txartela, NANa edo nortasun-agiria, Amaren kartilla eta, nahi baduzu eta oraindik aurkeztu ez baduzu, Erditze-plana.\nBestalde, arropa edo objektu pertsonalei dagokienez, zuk zeuk erabaki, baina baliteke erosoagoa izatea garbitasunerako behar duzuna eramatea.\nEgia esan, azken horiek gerorako utzi edo ordeztu egin daitezke. Ez ahaztu benetan garrantzitsua dena: konfiantza izatea zeure buruarengan, haurtxoarengan, ondoan dituzunengan eta artatzen zaituztenengan; baita komunikazioa, pazientzia eta haurdunaldi osoan ezagutu dituzun tresnak eta baliabideak ere. Nolanahi ere, zeu zara protagonista. Osakidetza eta bertoko profesionalok zurekin gaude.\nZer da estreptokokoaren proba?\nB taldeko estreptokokoa emakume batzuen baginan modu naturalean dagoen bakterio bat da, eta ez die inolako eragozpenik sortzen. Haatik, erditzean jaioberriari transmititzen bazaio, infekzioak sor ditzake. Hori saihesteko, azken azterketetakoren batean bagina-ondesteko lagin bat hartuko dizute. Erditzea aurreratzen bada, proba hau ospitalean egingo dizute.\nProbaren emaitzak hala adierazten badu, litekeena da antibiotikoa hartu behar izatea, gerora ager daitekeen edozein arazo saihesteko.\nZer gertatzen da erditu bitartean gorozkiak ateratzen badira?\nEz zaitez larritu. Ez da beti gertatzen, eta ezin da ezer egin hau saihesteko. Zuretzat deserosoa izan daitekeen arren, artatzen zaituztenek normaltzat dute; izan ere, batzuetan gertatzen da, haurtxoaren buruak erditze-kanaletik aurrera egiten duela.\nZer gertatzen da erditzeko unea iritsi eta covid-19an positiboa banaiz?\nHaurdun ez dauden gainerako kutsatuek jarraitu beharreko isolamendu-neurri berberak hartuko dira; hau da, dilatazio- eta erditze-prozesua eta erditze ondoko errekuperazioa isolamendu- eta segurtasun-baldintza egokietan egingo dira, haurtxoa eta biok babesteko. Dudarik gabe, esperientzia ezberdina izango da, baina berdin-berdin segurua eta pozgarria.\nKutsa diezaioket covid-19a haurtxoari haurdunaldian, erditzean edo edoskitzaroan?\nHaurtxoak covid-19az kutsa daitezke populazio orokorraren modu berean, eta kutsatutako senide batekin kontaktuan egoteagatik izango da normalean. Haurra zaintzen duen norbait gaixorik badago, pediatria-zerbitzuari kontsultatu beharko zaizkio jarraibide zehatzak.\nHala ere, ez dago frogatuta erditzean edo plazentaren edo ama-esnearen bidez kutsa daitekeenik.\nHorregatik, Osasunaren Mundu Erakundeak edoskitze esklusiboa gomendatzen du jaioberriaren lehen 6 hilabeteetan, amak covid-19a duenean ere bai. Amagandiko edoskitzea da nutrizio-modurik osatuena, haurtxoari oraindik garatu ez dituen antigorputzak ematen baitizkio; izan ere, bizitzako lehen hilabeteetan, antigorputz horiek oso beharrezkoak dira arnas infekzioetatik babesteko.


Bide Ertzean Victoria Eugenia Antzokian izango da abenduaren 16an « Donostia Kultura\nlunes 13 de diciembre de 2010 por donostiakultura en Albisteak\tBide Ertzeanek kontzertua eskainiko du abenduaren 16an, Victoria Eugenia Antzokian, arratsaldeko 20:00etan.\nBide Ertzeanek etengabe landu du bere soinua errepidean egin dituen hamabi urteotan, eta hasierako diskoetan nagusi zen pop estilotik gaur egungo ukitu rockeroagoetara aldatu da. Halaxe ageri da Don Inorrez CD berrian. 1998an abian jarri zenetik, taldeak bere soinu-unibertsoa sortzea lortu du, abestiz abesti, kontzertuz kontzertu, euskal musikaren esparruan.\nSarrerak (12 eta 10 euro) salgai daude Victoria Eugenia eta Antzoki Zaharreko leihatiletan, baita Kutxaren ohiko kanaletan ere (Telekutxan, Servikutxan eta kutxa.net webgunean).


Informazio ofizialik eza salatuz, duela bi asteko neurrietara itzuliko da Aramaio - Gorbeialdea - Alea.eus\nInformazio ofizialik eza salatuz, duela bi asteko neurrietara itzuliko da Aramaio\nErredakzioa 2021-02-15 18:24\nAramaio da eremu gorrian geratzen den Arabako udalerri bakarra. / @PNerval\nAraba osoa eremu gorritik atera den bitartean, egoera kezkagarria bizi du Aramaiok. Informazio ofizial zuzenik jaso ez duela salatu eta orain dela bi astetako neurrietara itzultzea erabaki du Udalak; hala ere, ezin izango du eskola kirola berrartu.\nAsteleheneko datuak ez dira onak izan aramaioarrentzat: Araba osoa eremu gorritik kanpo dago, Aramaio izan ezik. Intzidentzia tasa metatua 2.635,14koa da une honetan udalerrian, eta, hori gutxi balitz, San Martin eskolan Covid-19aren agerraldi bat bizi izan dute azken asteetan. Baina pixkanaka hobetuz doa egoera.\nAramaioko Udalak salatu du azken egunetan informazio ofizial zuzenik ez duela jaso: "Orain dela bi aste, handik eta hemendik lortutako informazioarekin, eskola komunitatean agerraldi bat zegoela ondorioztatu genuen". Hori dela eta, eskolarekin zuzenean erlazioa duten eraikinak itxi zituzten, badaezpada.\nOndoren, bigarren astean, eskola komunitateko agerraldia mantentzen zela ikusita, eraikinak 12 urtetik gorakoentzako bakarrik ireki ziren, ekintza edo jardun desberdinetarako.\nAstelehen honetan, azken datuak aztertu ostean eta eskola berriro martxa hartzen ari dela ikusirik, Aramaioko Udalak orain dela bi astetako neurrietara itzultzea erabaki du. Horrek esan nahi du ludoteka irekiko dela eta liburutegia ere duela bi aste zuen dinamikara itzuliko dela. Gainera, baimendutako klase edo ikasketak 12 urtetik beheragokoek ere egin ahal izango dituzte udal eraikinetan.\nAzken bi asteak gogorrak izan dira gure herrian, birusak eskolan izandako agerraldi latz bat dela eta.\nHankaz gora egon gara (eta gaude) denok, nahiz eta, udalak salatu bezala, ofizialki inork ez eman horren berri.\nGu, tokiko jendea, betiko ahaztuak. https://t.co/cUVzJnFLwr\n— Manex Agirre (@Manexagirre) February 15, 2021\nEskola kirola etenda\nHalere, kirolari dagokionez, Aramaio eremu gorrian jarraitzen du, eta Osasun Sailak ezarritako neurriak mantendu beharko dira:\n6-16 urte bitarteko eskola kirola ezingo da egin.\nKirola bakarka egin ahal izango bakarrik.\nEz dira talde entrenamenduak onartuko, ez baldin badira profesional edo semiprofesionalak.\nAzkenik, Aramaioko Udalak "orain arte bezala, zentzuz jokatzea" eskatu die herritarrei, eraikin bakoitzeko protokoloak bete eta bertako arduradunek esandakoari kasu eginez.\n"Egoera ez da erreza, eta izan dugun agerraldia berriro errepikatu daiteke herrian gauden edozein komunitate edo jende multzotan", azaldu du Udalak. "Horregatik, zentzunez eta errespetuz jokatu, komunitate bezala aurre egiteko modurik onena horixe baita".\nBide batez, San Martin eskolako kideei "zorionak eta eskerrak" eman dizkie Udalak, "egiten duten lan guztiagatik eta egoera latz honetan ere beraien onena ematen ari direlako".


Nekazaritzan erabiltzeko herbizidak modu kontrolatuan askatzeko sistema garatzen dute | Consumer\nNekazaritzan erabiltzeko herbizidak modu kontrolatuan askatzeko sistema garatzen dute\nMetodo berriak konposatuaren efektu iraunkorragoa eta ingurunearen kutsadura txikiagoa ahalbidetzen ditu.\nSevillako Baliabide Naturalen eta Agrobiologiaren Institutuak, Ikerketa Zientifikoen Kontseilu Nagusiari atxikita dagoenak, nekazaritzako aplikazioetarako herbizidak modu kontrolatuan askatzeko sistema sortu eta patentatu du. Sistema horren bidez, herbizida liposoma- eta buztin-multzo batean kapsulatzen da, eta plaguizida mantso-mantso atxikitzen eta askatzen du. Haren abantailak konposatuaren efektu iraunkorragoa eta ingurunearen kutsadura txikiagoa dira, urak ez baitu plagizida arrastaka eramaten.\nIkertzaileek azaldu dutenez, nekazaritzan plagizidak eta herbizidak aplikatzearen ondorio txarretako bat akuiferoen kutsadura da, konposatuaren zati bat ureztatzeko urak edo euriak arrastatzen baitu lurzoruaren profilean zehar (lixibiazioa). Beste arazo bat da plagizidak fumigatuz sakabanatzen direnean, beren molekuletako batzuk lurruntzen direla. Metodo berriaren bidez, plagizidak poliki-poliki kapsulatu eta askatzen dira, eta, hala, lixibiazioa ez ezik, molekulen lurrunkortasuna ere saihesten da, adituen arabera.\nSistema honetan plaguizida lezitina-besikuletan edo -liposometan kapsulatzen da, eta horiek buztin-gainazalean finkatzen dira, Tomás Undabeytia proiektu honetako ikertzaile nagusiak azaldu duenez. Azken produktua konplexu bat da, liposomak, plaguizida eta buztina batzen dituena eta, lehen begiratuan, buztin-hauts itxura duena. Uretan sakabanatuta aplikatzen den konplexu horri esker, konposatu kimikoa poliki-poliki askatzen da, buztinari itsatsita geratzen baita. Zientzialariak zehaztu zuenez, horrek ere eragotzi egiten du konposatua ureztatzeko urak edo euriak lur azpiko geruzetara eta akuiferoetara eramatea.\nFormulazio hori edozein motatako plagizida-molekulei aplika dakieke, bai hidrofobikoei, bai azidoei eta basikoei, eta horrek asko murrizten ditu konplikazioak, lanaren egileek adierazi zutenez. Izan ere, adituek badakite plagizidei buruz hitz egiten denean oso kontuan hartu behar dela konposatu kimiko moten eta lurzoru moten arteko elkarreragina. Hala, Espainian, nekazaritzarako interesa duten lurzoru asko karedunak dira. Lurzoru horiek 7 baino pH handiagoa dute, eta ez dituzte ondo atxikitzen herbizida anionikoak. Horrek esan nahi du, ur gehiegi dagoenean, berehala lixibiatzen duela plagizida guztia lurzoruaren beheko geruzetara. Horregatik da garrantzitsua askatze moteleko sistema bat.\nbuztina herbiziden askatze kontrolatuko sistema konposatu nekazaritza-erabilera ura


Guayabera — Eibar.ORG | Eibarko peoria\nHemen zaude: Hasiera / Blogak / Amatiño / Guayabera\nAmatiño 2009/08/16 17:34\nSegurutik blog honen irakurleak, gaztea eta europarra denez gero, ez du guayaberarik armairuan izango. Nik bai, ordea, eta ez, noski, zaharra eta amerikarra naizelako, adiskide mexikarrak ditudalako baino. Betidanik gustatu izan zait guayabera, gazte-gaztetandik, bai behintzat nere aita zenak Mexikon, Kuban eta Filipinetan zituen lagunak Eibar nahiz Bergara aldera guayabera soinean zutela urtean behin etortzen ziren garaietatik. Berrogeita hamar urte bai, barrena.\nNere txikitako oroitzapenetan, guayabera erbesteko euskal munduari atxikia agertzen zait. Atzerriratuak, pilotariak, indianoak… lantzean behin kanpotik etorri eta euskara zaharrean abentura berriak kontatzen zituztenen alkandora arraro eta zabalotea.\nNik luzaro uste izan nuen guayabera gizonezko pottolo eta tripontziek apropos jantzi ohi zuten alkandora zela. Ez, jakina, derrigorrez hala behar zutelako, itxurabako zipote galant haiek gerrikorik onartzen ez zutelako baino eta, beti ere, fraka gainetikako alkandora-mota harek hainbat gehiegikeria estaltzeko balio bide zuelako.\nHogei urtetik aurrera, berriz, pilota-partiduetara joaten hasi ginenean –asteazkenetan Eibarren eta ostegunetan Bergaran— konturatu ginen pilotalekuetako artekari guztiek erabili ohi zutela, besteak beste freskoa izateaz gainera trabesak gordetzeko lau poltsiko handi zituztelako. Benetan joko-artekarientzat propio burututako diseinua ematen zuen.\nGuayabera erromantikoa da, ala barrokoa ote?\nHego Ameriketako gerrillaren informazioarekin batera jakin genuen, ostera, indianoen eta pilotazaleen alkandora ez ezik, zeharo jantzi arrunta zela Karibe eta Ertain Ameriketako itsasbazterretako hiriburuetan ere, Veracruz, Acapulco, Habanan zein Panama Hirian. Nolabait kultura kreolaren adierazgarrietakoa zela eta, mahuka luzea eramanez gero, protokolorik gorenaren eskakizunak betetzen zituela.\nGizarte-maila, ideologia-aukera eta funtzio-mota guztietarako jantzi unibertsala, hala ezkontzeko nola gitarra jotzeko, pankarta eramateko zein gobernu-ordezkaritzarako. Aldez aurretik kategoriarik ezartzen ez duen jantzia, nahiz Filipinetan trafikatzaile izan, Kuban iraultzaile, Mexikon dandy edota Panaman CIAren espioi.\nGuayabera erromantiko samarra da (edo barrokoa ote?) gaur egungo gustu minimalistentzat baina ezin gero esan freskoa eta erosoa ez denik. Zenbait gaztek besterik uste izan arren, guayabera guztiz arropa logikoa eta eskergarria da hogeita bost gradutik aurrera. Hamar gradutik behera kotoiz edo fibra sintekikoez janztea baino askoz ere logikoa, hain zuzen ere.


Uikan Dantza: Inklusioaren gainetik aniztasuna bultzatzen duen proiektua – Irunero\nHamarkada bateko ibilbidearen ondoren argia ikusten duen dantza taldea da Uikan Dantza. Gaur egun Eva Sánchezek, Miren Gómezek, Xabi Solanok eta Iratze Reciok osatzen dute konpainia, Nuria Perez koreografoak zuzenduta. Taldeak aniztasunaren, kulturaren eta artearen arteko loturak estutzeko helburua duela azaldu du Eva Sánchezek.\nNola sortu zen Uikan dantza taldea?\nUikan dantza taldea bere horretan hasi zen 2019. urtean, baina hamarkada bat lehenago elkarrekin lan egiten hasi ginen. Nik urte asko daramatzat aniztasunari laguntzeko lanean eta askoz lehenagotik dantzatzen. Une jakin batean, bi mundu horiek elkartu egin ziren. Gogoan dut bere garaian artearen gai osoa gustuko zuten mutil talde batekin dantza ikustera joan nintzela Dantza Hirian jaialdira. Bertan Miriam Arkaia zuzendaria ezagutzeko aukera izan genuen eta jaialdian parte hartzeko proposamena egin zigun. Geroago, sentsibilizazio-eskola batzuetan parte hartzeko aukera eman zigun eta sekulako esperientzia izan zen. Gazteak liluratuta gelditu ziren, eta horrela proiektu honi jarraitutasuna emateko aukera ikusi genuen. Orduan Miren Gómezekin hitz egiteko unea zela erabaki nuen eta pertsona horientzako dantza klase iraunkor batzuk antolatzeko aukeraz hitz egin genuen. Klasera joaten hasi ginen eta dena forma pixka bat hartzen hasi zela ikusi genuen. Orduan koreografia bat muntatzeko eta eszenan egiteko urratsa ematea erabaki genuen.\nNork lagundu zizuen konpainiaren eraketa prozesuan?\nHandik aurrera dena handitzen joan zen, eta urte batzuk igaro ondoren, Kukairekin harremanetan jarri ginen, sentsibilizazio-ekintza batzuk ere bazituelako. Mirenen eskolez gain, haiekin eskolak hartzen hasi ginen. Horri esker ezagutu ahal izan genuen Nuria, gaur egun gure irakaslea eta ikaskidearen zuzendaria dena. Xabier Solano ere modu berean ezagutzeko aukera izan genuen. Konturatu ginen talde horrekin eszenatoki batera igotzeko esperientziak bete egiten gintuela denok, eta horrela erabaki genuen konpainia osatzeko jauzia egitea. Nagore Martinezi aipatu genion gure ideia, garai hartan produkzio arduraduna eta berak lagundu zigun guztian. Oso modu naturalean, konturatu ginenerako lagun bihurtu ginen. Asko lagundu ziguten udaleko kulturatik, eta proiektua aurkeztu genuen, konturatu baikinen jende askok dantzatu nahi zuela eta orain arte ez zuela aukerarik izan. Horregatik, ikaskideaz gain, interesgarria iruditu zitzaigun eskolak eskaini ahal izatea. Tailer inklusiboak antolatu nahi izan genituen mundu guztia dantzatzera animatzeko.\nNola definituko zenuke lantzen duzuen dantza mota?\nDantza garaikidean oinarritzen da. Uikan dantza osatzen dugunok hizkuntza eta ibilbide desberdinetatik gatoz, baina esan dezakegu gure baitan hori dugula helburu, hau da, aniztasuna: gorputz desberdinekiko errespetua, dantza mota desberdinak… Hala ere, dantza garaikidea oinarri hartuta lan egiten dugula esan dezakegu.w\nUdaletik antolatutako Kultura KM0 programak zuen lana ikustarazteko aukera eman dizue?\nBai, egia esan. 2019an hasi zen gure ibilbidea, eta gure proiektuaren barruan hainbat ideia genituen, pandemiaren erruz baztertu behar izan genituenak. Denok konfinatu gintuzten, eta konpainia egonkorrentzat egoera zaila izan bazen, imajinatu jaio berria zen gurea bezalako talde batentzat. Shocka gainditu ondoren, eskolak online hartzea erabaki genuen, tailerrak antolatuz eta beste hiri batzuetan zeuden profesionalekin harremanetan jartzeko aukera ere izan genuen. Klaseetara itzulti ginenean, Kultura km0 programaren berri izan genuen. Berriz martxan jartzeko bultzada bat izan zen eta oso eskertuta gaude horregatik.\nJunkal plazatxoan eskainitako emanaldiak Gizakia izena du. Zertan datza?\nIkuskizuna aniztasunari buruzko aurretiko lan batetik abiatzen da. Eszenako gorputz eta pertsonalitate desberdinez hitz egiten du. Ikuskizuna aniztasunari buruzko aurretiko lan batetik abiatzen da. Eszenako gorputz eta pertsonalitate desberdinez hitz egiten du. Horretarako, jaiotzaz hitz egiten hasten da, une horretan denok berdinak baikara. Izenburuak, Gizakia, izateari egiten dio erreferentzia, eta bizitzan aurrera egin ahala, batzuetan banandu egiten garela azaldu nahi du. Dantzan, ordea, homogeneizaziorako joera handia dago, eta guk kontrakoa bilatzen dugu, ezberdintasunak balioetsi nahi ditugu. Diferentziek duten balio eszenikoa azpimarratu nahi dugu.\n“Edonori dantzaren munduan murgiltzeko aukera eskaini nahi diogu”\nEva Sánchez,Uikan dantza\nUikan dantzak harago joan nahi du eta horregatik orain proiektu pedagogiko baten garapenean murgilduta zaudete, ezta?\nUikan dantza konpainia proiektu artistiko bat da. Zeharka beste bide batzuk lantzeko beharra ikusten dugu, gure azken helburua lankidearen, tailerren eta aipatu duzun proiektu pedagogikoaren bidez aukerak sortzea baita. Miren Gomezek astero eskaintzen ditu eskolak bere estudioan, baina beste urrats bat eman nahi dugu. Horregatik, datorren urtean proiektu pedagogiko batekin hasi nahi dugu, eta oraindik ezin dut xehetasun askorik eman, ez baitago erabat itxita. Gure asmoa haur txikiei eskolak ematea da, hau da, dantzarako hastapen-eskolak ematea Ainhoa Dantza Akademiarekin elkarlanean. Helduentzako dantza eskolez Miren Gómez arduratuko litzateke. Gainera, nerabeentzako eskolak eskaintzea ere gustatuko litzaiguke. Horrela, era guztietako adinak hartuko genituzke. Inklusioa bultzatu nahi dugu, oso aberatsa iruditzen baitzaigu pertsona guztientzat. Oparia da ingurune ezberdin batean mugitu ahal izatea. Proiektu hau aurrera eramatea kostatzen ari zaigu, baina ziur gaude pixkanaka gure izena ezaguna egingo dela. Gustatuko litzaiguke etorkizunean dantza-eskoletan aniztasun gehiago egotea, orain arte aukera hori izan ez duten pertsonei aukera hori emateko.\nHorretaz gain, zuen dantza taldeko kide kopurua handitzea gustatuko litzaizueke?\nBai, hori da gure proiektu handietako bat eta prozesu bat beharko da horretarako. Sevillako Danza Mobile taldea erreferente bat da guretzat, konpainia bat baita eta gureak bezalako balioak dituen eskola bat ere baitute. Dantza inklusiboko konpainia bat da, baina guk nahiago dugu aniztasuna bezalako terminoak erabiltzea. 20 urte daramatzate horretan, baina gure ideia oso antzekoa da: edonori dantzaren munduan murgiltzeko aukera eskaini nahi diogu.\nPosted in ElkarrizketaTagged Dantza, Eva Sánchez, irun, irunero, Uikan dantza


industrialismo / industrializatzaile\nindustrializatu (orobat industrialisatu g.er.), industrializa, industrializatzen 1 du ad industriaren alderditik gararazi.\nGerra amaitzean Y... industrializatzen hasi zen. Joseba Urteaga «Lekua» - Annie Ernaux - 25. orr.\nIparraldea nola industrializatu. Rafa Egiguren «Mentxakaren aitorpena» - Jose Ramon Goikoetxea - 190. orr.\nIntegraziozko logika hau aspaldi industrializaturiko eskualdeetan dago kontzentratua. Koro Navarro «Ekonomiaren globalizazioa» - Jacques Adda - 76. orr.\nKontua duk mendia pista narrasez, makinaz eta tramankuluz bete eta industrializatzen ari direla etengabe. Juan Luis Zabala «Agur, Euzkadi» - 105. orr.\n2 zerbait industria-jardueraren pean ezarri.\nEgun, metodoa industrializatzeko lanetan ari dira. Berria - Gaiak 2004-12-29\nEgiazko kalitatearen zerbitzuko, laborantxa industrializatu eta intensifikatu bat baztertuz... Herria 2001-10-25\nElikagaiak industrializatzearen ondorioez. Edorta Agirre «Baietz okerreko bidea aukeratu! » - 35. orr.\nMundu industrializatuan oro har zabalduz ari den efektua da hori. Iñaki Heras «Txanponaren bi aldeak» - 125. orr.\nNazio industrializatuak jorratzen ari diren garapenerako bideetako asko benetan okerreko eta ezin gauzatuzkoak dira. Itziar Eizagirre / Amaia Lizarralde «Garapen iraunkorra» - 21. orr.\nHerrialde industrializatuen inportazioen gaineko batez besteko muga-sariak. Koro Navarro «Ekonomiaren globalizazioa» - Jacques Adda - 63. orr.\nHerrialde industrializatuen arteko inbertsio gurutzatuen nagusitasuna. Koro Navarro «Ekonomiaren globalizazioa» - Jacques Adda - 71. orr.\nGarai horretan eratu ziren, herrialde industrializatuenetan, industria eta finantza-talde handiak. Koro Navarro «Ekonomiaren globalizazioa» - Jacques Adda - 55. orr.\nEskualde industrializatu eta aurreratuetan. Koldo Zuazo «Euskararen sendabelarrak» - 13. orr.\nZentro industrializatua eta periferia azpigaratua. Koro Navarro «Ekonomiaren globalizazioa» - Jacques Adda - 141. orr.\nMendebaleko gizarte industrializatuak. Josu Zabaleta «Gauza baten ametsa» - Pier Paolo Pasolini - 11. orr.\nEkonomia industrializatu nagusien arteko harremanak. Koro Navarro «Ekonomiaren globalizazioa» - Jacques Adda - 147. orr.\nKapitalismo industrializatuan lanak gizakiaren alienazioa eta suntsipena dakarrela azpimarratzen duen ikuspegia. Iñaki Heras «Txanponaren bi aldeak» - 111. orr.\n· Goi mailako gastronomia [...] vs. elikadura industrializatua. Edorta Agirre «Baietz okerreko bidea aukeratu! » - 99. orr.\n4 industrializatu berri izond\nAsiako herrialde industrializatu berriek bideratu zuten batez ere estrategia hori. Koro Navarro «Ekonomiaren globalizazioa» - Jacques Adda - 117. orr.\nProduktuen eduki teknologikoaren gorakadak, lehen belaunaldiko herrialde industrializatu berrietan, truke-tasa errealek gora egitea ekarri du. Koro Navarro «Ekonomiaren globalizazioa» - Jacques Adda - 131. orr.\nOndorio hori ezin hobeto agertzen da azken hamarraldiotako herrialde industrializatu berrien eta Saharaz behetiko Afrikaren ekonomia-ibilbide guztiz desberdinetan. Koro Navarro «Ekonomiaren globalizazioa» - Jacques Adda - 67. orr.\n· Industrializatu berri diren herrialdeetan, esaterako, emakumeari ezarri zaizkion lan baldintzak kaltegarriak zaizkio osasunarentzat Berria - Euskal Herria 2004-09-29\n5 industrializatu gabeko\nGarapen bidean diren herrialdeak, edo garatu gabeko herrialdeak, industrializatu gabeko herrialdeak, herrialde txiroak eta abar. Iñaki Heras «Txanponaren bi aldeak» - 288. orr.\nFuntsak finantza tresna berriak sortu zituen, industrializatu gabeko herrialde zorpetuek beren ekonomiak neurri jakin batzuen arabera aldatzearen truke, epe luzerako finantzazioa eman ahal izateko. Iñaki Heras «Txanponaren bi aldeak» - 263. orr.\nEnpresa horiek ezartzen diren herrialdeen ekonomian eta gizartean, eta bereziki industrializatu gabekoetan, hazkunde eta garapen ekonomikorako bete dezaketen eginkizuna oso garrantzitsua izan daitekeela. Iñaki Heras «Txanponaren bi aldeak» - 244. orr.\nasiako herrialde industrializatu (7); aspaldi industrializaturiko (5); aspaldi industrializatutako (3); herri industrializatu (4); herrialde industrializatu (35); herrialde industrializatu berriek (4); herrialde industrializatu berrietan (3); herrialde industrializatu gehienetan (3); herrialde industrializatuak (5); herrialde industrializatuei (7); herrialde industrializatuek (13); herrialde industrializatuen (24); herrialde industrializatuen artean (3); herrialde industrializatuen arteko (5); herrialde industrializatuenak (4); herrialde industrializatuetako (16); herrialde industrializatuetan (31); industrializatu gabeko (6)


TTiKLiK! - 6-11 urte. Denbora librearen erabilera\n28/08/2012 09:26 0 commentaires\n6-11 urte. Denbora librearen erabilera\nGure gizartean planifikatzeko joera handia dago, baita denbora librea planifikatzeko ere. Askotan ez badugu ezer egiteko, estutu egiten gara eta denbora hori zerbaitetan bete nahi izaten dugu. Ikasturte berriaren hasierarekin, beti suertatzen da honako galdera; arratsaldeetan gure seme-alabekin zer egin?, parkera eraman?, eskolaz kanpoko ekintzetan izena eman?, ludotekara eraman? Egun gure seme-alaben denbora librea\nbetetzeko irtenbide asko aurki ditzakegu. Beraz, zer eta nola aukeratu?\nEskola kanpoko denbora antolatzeko kontuan hartu beharreko puntuak:\n*GURE SEME-ALABEN ADINA KONTUAN HARTU BEHARKO GENUKE.\nBerari galdetu behar genioke eta erabakia berarekin hartu. Sei-hamaika urte bitartean, eta haurra adinean gora doan heinean, gradualki ere erabakian bere iritziak pisu gehiago izango du. Ez dugu ahaztu behar ekintza batera behartuta joaten bada azkenean “erre” egingo dela eta, beraz, ez dela gustura joango.\n*GURASOOK EKINTZA HORREKIN ZER LORTU NAHI DUGUN GARBI EDUKI BEHAR DUGU.\nEkintzaren helburua garbi izatea garrantzitsua da: haurrak zerbait ikasiko du ekintza horrekin, guretzako garrantzia duten ohiturak ikasiko ditu, baloreak transmitituko dizkiote… Guzti horrek guraso horiek bere seme alabari eman nahi dion heziketa ereduarekin bat etorri behar du.\n*GURE SEME-ALABAREN IZAERA, GUSTUAK ETA NAHIAK KONTUAN HARTU.\nHorren arabera erabakiko dugu arratsaldean egin ditzakeen ekintzen artean zein eskainiko diogun.\n*GURE SEME ALABAK BERE KABUZ ZEIN EKINTZA EGIN NAHI DUEN ERABAKI BADU:\nHorrelako jarrerak txalotu eta animatu behar ditugu, gure seme-alabak bere kabuz erabakia hartu duelako; Eta horrek haurra motibatuta dagoela eta iniziatiba duela adieraz baitezake.\n*GURASOEK AUKERATU BADUTE EKINTZA ETA SEME-ALABAK EZ BADU EGIN NAHI:\nGurasoak berarentzat onuragarria izango dela ziur badaude, ekintza hori egitera animatu beharko dute. Berak ezetz behin eta berriz esaten badu, orduan egokiena ez behartzea da. Gerta daiteke gure seme-alaba haserre joatea baina gero ekintzarekin gozatzea.\nHori horrela ote den frogatzeko, ekintzaren arduradunarekin hitz egitea komeni da, azken finean berak jakingo du zein den gure seme-alabaren jarrera. Arduradunak esaten duenaren arabera erabaki beharko litzateke ekintza horretara bidaltzen jarraitu ala ez.\n* ESKOLAZ KANPOKO EKINTZEK EKAR DITZAKETEN ONURAK:\nHaurraren sozializazio prozesuan eragin baikorra izan dezakete. Normalean ekintzak taldeka egiten dira; kirola, aisialdiko taldea, ludoteka,…\nBeste haurrekin egongo da eta lagunak egin ditzake, besteek bera onartu dezaketelarik. Hori positiboa izan daiteke bere nortasuna eraikitzeko.\nAsteguneko arratsalde guztietan ekintzak izatea ez da egokiena. Astean zehar egun batzuk ekintzarik gabe uztea ondo egon daiteke, haurrari zer egin nahi duen erabakitzeko aukera ematen zaio-eta.\n*FAMILIA OSOAREN DENBORA LIBREAREN ANTOLAKETA.\nEskolan eta lanean aritzen garen denbora dela-eta, elkarrekin gauden uneak murritzak izan daitezke. Beraz, denbora hau kalitatezkoa izatea garrantzitsua litzateke.\nFamilian egoteko une horiek asteburuak, oporrak eta aste barruko gauak izango dira. Denbora horiek bizikidetzan oinarrituko dira; astean zehar, gauero elkarrekin afaltzea oso une ona izan daiteke; hitz egiteko, egunean zehar izandako gertaerak azaltzeko… azken finean, familia bizitza egiteko.\nAsteburuak eta oporrak familian egoteko eta familiarekin gozatzeko uneak dira. Ahal den neurrian, guztion artean erabakiko dugu zer egin.\nFamiliako kide guztiek beren iritzia emango dute eta ondoren denen artean negoziatu. Erabakia horrela hartuta, familiaren bizikidetza sustatu, eta familiaren arteko komunikazio-bideak nahiz familiaren sentimendua indartuko dira.\nITURRIA: seme-alabak aldizkaria\nAstialdiko begiralea eta dinamizatzaile soziokulturala.\nHezkide Eskola. Astialdia, Susperketa eta\nBoluntariotzako Elizbarrutiko Eskola.


Zubeldía Inda, Emiliana de (1888-1987) - Nafarroako Musikaren eta Arte Eszenikoen Artxiboa\nInterpretea(k): Jorge Robaina\nInterpretea(k): Nafarroako Orkestra Sinfonikoa / Orquesta Sinfónica de Navarra eta Jorge Robaina\nEsquisses d’une apres-midi basque\nXX. mendearen lehen urteetan, musika beste elementu bat bezala erabiltzen zen nortasun nazionalak eraikitzeko, eta horrek folklorearen berezko musika-ezaugarriak erabiltzea ekarri zuen. Horri gehitu ahal zaio musikan edozein “espainiar” elementu erabiltzeak suposatzen zuen exotismoa. 1920ko hamarkadatik aurrera, batez ere Frantziako hiriburuan egon ondoren, Euskal Herriko folklorearen elementuen erabilera areagotu egin zen Emiliana de Zubeldiako konposizioetan. Horren adibide dira Souvenir de Biarritz, Dans la terrase, Le printemps retourne edo Esquisses d’une aprés-midi basque.\nTre stanzie in una sonata\nSonata en tres estancias Augusto Novaroren eta Musikaren Sistema Naturalaren teorietan oinarritutako konposizioa da. Izenburuak aipatzen dituen hiru ganbarak haren hiru mugimenduak dira: Allegro, Lento eta Piú Vivo. Augusto Novarok musika-tresnen akustika, afinazioa eta soinu-kalitatea ikertu zituen. Hipotesia egiaztatzeko metodo gisa, oinarri zientifiko hutsetan justifikatua dagoen “afinazio zuzena” bilatu zuen. Teoria hauetan oinarrituta, Emiliana de Zubeldiak, Novarok, bere Tacubayako etxean antolatzen zituen musika gauetan, Tre stanzie in una sonata obra estreinatu zuen. Etxe hartara olerkari, idazle, zientzialari eta musikariak joaten ziren.\nNovaroren Musikaren Sistema Naturalean oinarrituta dagoen Once trece obrak bide irekia ikertzen jarraitzen du Cinco estudios para piano egin ondoren, bereziki eskala harmonikoen erabileran eta akordeen inbertsioan. 1940ko hamarkadaren amaieratik 1950eko hamarkadaren erdialdera konposatu ziren, eta Esperanza Pulido pianojole eta musikologoari eskaini zitzaizkion. Lehendabiziko hamarrak Esperanza Pulidok estreinatu zituen Mexikon 1956an, eta Ricordi Americanak argitara eraman zituen 1963an. 1970eko urrian eta abenduan osatutako azken bi tientos-ak Heterofonía aldizkarian argitaratu ziren, Emiliana de Zubeldiaren azterketaren eranskinekin. “Tiento” izena Novaroren sistemari egiten du erreferentzia, sonoritate berriak probatzen, tindatzen saiatzen zen musikaren ikuskera berria baitzen.


Pertsona migratzaileak hartzeko planak 500 plaza eskainiko ditu egunero udan\nBerdintasun, Justizia eta Gizarte Politiketako sailburuak azaldu duenez, plaza horietatik 338 Irun inguruan eta Bidasoa eskualdean daude.\nMigratzaileak Irunen. EITB Mediako bideo batetik hartutako irudia\nJaurlaritzak 2021eko Udarako Kontingentzia-Plana aurkeztu du astelehen honetan, Euskadin igarotzen diren pertsona migratzaileei laguntzeko. Planak 500 plaza baino gehiago eskainiko ditu egunean, eta modu mailakatuan jarriko da martxan, ezarritako hiru agertokien arabera.\nBeatriz Artolazabal Berdintasun, Justizia eta Gizarte Politiketako sailburuak prentsaurrekoa eskaini du Irungo biltegian, Migrazio eta Asiloko zuzendari Xabier Legarretarekin batera, kontingentzia-plan berezi horren xehetasunen berri emateko.\nArtolazabalek azaldu duenez, 338 plaza Irun inguruan eta Bidasoa eskualdean daude, "joan den apirilean iragarri genuen konpromisoa betez".\nUda honetan egingo den larrialdiko arreta humanitariorako Kontingentzia Planak 2018tik izandako esperientzia du oinarri. Horrela, "erantzun egokia eskaintzen eta hobetzen jarraitu nahi dugu", azaldu du Artolazabalek.\nSailburuak Erakundearteko Mahaia osatzen duten hirugarren sektoreko erakunde, organismo eta eragileen inplikazioa eta lankidetza eskertu ditu.\nErrenteriak adingabeak ardurapean dituzten emakumeak hartuko ditu\nBeatriz Artolazabalek Errenteriako Gaztelutxo aterpetxea ere aipatu du, bere ardurapean adingabeak dituzten emakumeei harrera egiteko erabiliko dena, "migrazioaren dramako kolektiborik ahulenetako bat delako", baieztatu du. Alde horretatik, sailburuak eskerrak eman dizkio Errenteriako alkate Aizpea Otaegiri, lekua eskaintzeagatik.\nEspazio lasaia eta esklusiboa jarriko da haientzat eta haien seme-alabentzat, eta beharren arabera aktibatuko den baliabide bat izango da.\nBestalde, Xabier Legarreta Migrazio eta Asilo zuzendariak azaldu duenez, udako planak hiru agertoki posible izango ditu.\nA agertokia: 100 pertsonatik gora\nB agertokia: 200 pertsonatik gora\nC agertokia: 400 pertsonatik gora\n2021eko Udarako Kontigentzia Plana


Lo | erbinnuriaren aztarnak\nekaina 3, 2007 in Burutaziyuak\nJan Grzebski poloniarrak 1988. urtean lan istripu bat izan eta geroztik koman egon da 19 urtez, pasa den ostiralean esnatu zen arte. Komunismoan lo hartu eta kapitalismoaren erdi-erdian esnatu da gizon hau. Lau seme-alabekin lo hartu eta 11 bilobekin esnatu da (argazkian denbora honetan guztian zaindu duen emaztearekin, Gertruderekin).\nZer esango dizuet ba, bizitzan zehar ez al duzue inoiz lo sakon batean sartu eta delako arazotik ihes egin nahi izan? Zein irtenbide goxoa litzateke denbora pasa araztea Morfeoren besoetan gordeta zaudelarik, ezta? Sentimendu hau urtetik urtera gailentzen zitzaidan azterketa garaia iristen zenean. Amets programaturik ezean, kontsolamendu bakarra Roland Garroseko partidak ikustea nuen…\nAnimo apunteetan murgilduta zaudeten guztioi!\nekaina 3, 2007 at 2:10 pm\nUf, 19 urtez behintzat ez! Apunteetan murgildu behar honek ez du hainbeste irauten eta zorionez noizean behin galdu behar ez diren uneak bizitzeko aukera izaten da. Lotan pasatzea, une horiek alferrik galtzea litzateke!\n« Sagarraren erreinua\nIkastaro proposamena guraso (hasi)berrientzat »


Berlin | Kiribil Europa | Página 2\nAstelehena 9 / Exchange the Exchange Berlin 2013\n9 enero, 2014 Formacion, Mugikortasuna // Movilidad, Seminario Berlin 20132013, Berlin, know how, Schreberjugendblogkiribil\nHostalean gosari ahaltsu baten ostean Sceheberjugen “gaztegunera” habiatu gara geure proiektuen aurkezpena egiteko. Lekuko instalazioak benetan ikusgarriak dira, bertan eroso jarri gara geure lehenengo talde lana aurrera eramateko. Elkarte bakoitzeko errepresentzaileok geure elkarteak, hauen helburuak eta proiektuak erakustararazi ditugu.\nGoiz eta eguerdi osoko lan gogorra izan da, baina aukera izan dugu sakonki beste elkarteei buruzko datu interesgarriak geureganatzeko, etorkizunari begira geure elkarteen artean zubiak eraikitzeko.\nArratsalde aldera, hiru taldetan banatu gara partaideen arteko esperientziak komunean jartzeko eta etorkizunean geure proiektu eta zerbitzuen kalitatea hobetzeko.\nZail ezberdinetako taldeak gaudenez ideia eta proposamen anitzak atera diren arren, erakarpen oso onak eta interesgarriak atera dira.\nGauean Turkiar jatetxe baten afaldu eta gero hostelean zerbait hartzen geratu gara koordinatzaile zein partaide gehienok.\nIgandea 8 / Exchange the Exchange Berlin 2013\n8 enero, 2014 Formacion, Mugikortasuna // Movilidad, Seminario Berlin 20132013, Berlin, know how, Schreberjugendblogkiribil\nGaurko lehenengo egunean, Berlinera ailegatu gara. Hostelera heldu orduko, kongresuko antolatzailearekin (Miriam) eta beste partaideekin batu gara. Zuzenean Miriamek aukeratutako jatetxe baten egin dugu geure lehenengo afaria, hemen aukera izan dugu aurkezpen labur bat egiteko eta beste kideak hobeto ezagutzeko.\nAfaria lasaia baina animatua izan da, laster nabarian ageri da talde majo batekin lan egingo dugula.\nBukatutakoan lotara joan gara zuzenean neka eginda hegaldiz betetako egun honetan.\nEgun interesgarri eta aktiboak ditugu aurretik.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Metal Eraikuntzen Irudikapena (Modulua)" topic_facet:"Fabrikazio Mekanikoa (Lanbide Arloa)" topic_facet:"Energi eraginkortasuna eta eguzki energia termikoa (Heziketa zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Metal Eraikuntzen Irudikapena (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Energi eraginkortasuna eta eguzki energia termikoa (Heziketa zikloa). Goi maila\n3 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila 3 Energia eta ura (Lanbide Arloa) Fabrikazio Mekanikoa (Lanbide Arloa) 3 Fabrikazio mekanikoko produkzioaren programazioa (Heziketa Zikloa). Goi maila 3 Fabrikazio-teknikak (Modulua) Gehiago ... 3 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 3 Instalazioak muntatzeko prozesuak (Modulua) 3 Instalazioen irudikapen grafikoa (Modulua) 3 Interpretazio grafikoa (Modulua) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 3 Metal-eraikuntzak (Heziketa Zikloa). Goi maila 3 Soldadura eta galdaragintza (Heziketa Zikloa). Erdi maila 1 Makineriako Irudikapen Grafikoa (Modulua) Guztiak ikusi ... gutxiago ...


Instalazioak eta baliabideak | Maristak Ikastetxea\nIkasgelak, tailerrak,liburutegia, Informatikako gelak, txoko eta bulegoak, batzar gelak, ospakizun-aretoa, ikus-entzunezko baliabideko aretoa, gimnasioa eta estalitako kiroletako pista balioaniztasuna ditugu.\nPrograma informatikoak azken sorkuntzakoak dira, eta gela eta tailer espezifiko bakoitzak aurrerapen tekniko berrienak ditu. Horrela bermatzen da ikasleek prestakuntza teknikoko eta lanbide-gaitasun maila altua lortzea.\nBatxilergo-taldeetan pertsonalizatutako tutoretzak ditugu ikasleei orientazio eta hurbileko laguntza bermatzeko. Halaber, instalazio espezifikoak , multimedia-gela, Fisika eta Kimikako laborategia, C.A.D gela, besteak beste, eta ikasgela guztietan kanoia, proiektorea eta ordenagailua dituztelarik.\n208 - Laborategia\n211 - Multimedia gela\n204,205,206,207 - Router connect teknologiarekin.\nGainera, lanbide-arloekin lotutako gaiak lantzeko, zikloetako instalazio espezifikoak erabiltzen dituzte.\nETHAZI Ikasgela (Errendimendu Handiko Zikloak), Enpresa simulatua\nLanbide-arloetan espezialitate bakoitzeko egoera bereziak birsortzen dira ahalik eta modu praktikoenean.\nAdibidez, Informatika espezialitatean laborategi informatoikoa dute, ordenagailuz eta osagai ezberdinez horniturik, ikasleak ordenagailuen muntaketa eta desmuntaketan treba daitezen, sistema eragile ezberdinen instalazioen praktikak egin ditzaten, ordenagailuen arteko konexioak egiten eta sare bat konfiguratzen jakin dezaten…\nGainera, Microsoft eta ikastetxearen arteko akordio bati esker, ikasleek Microsoft-en erreminta informatiko ezberdinak dohainik erabil ditzakete. Akordio hau dela eta, Sareko Informatika Sistemen Administrazioa zikloko ikasle eta irakasleek, eta soilik heziketa helburua dutelarik, dohainik deskarga dezakete Microsoft-eko garapen sofwarea. Horretarako, gainera, ordenagailuz eta ziklo honetan gai espezifikoak lantzeko beharrezkoa den guztiaz hornitutako bi gela ditugu.\nETHAZI Ikasgela (Errendimendu Handiko Zikloak), Informatika Lab\nEspezialitate Administratiboan kudeaketa gela eta empresa simulatuaren gela nabarmentzen dira. Azken honetan ikasleek bulego erreal bat birsortzen dute eta empresa jarduera merkatu birtual batean kokaturik azken emaitzaraino beharrezkoak diren prozesu guztiak jarraituz salmentak eta erosketak egiten dira: ogasuna, gizarte segurantza, banketxeak, hornitzaileak, hartzekodunak…\nElektrizitate- elektronika espezialitatean:\n307,308 - ETHAZI gela erregulazio maketarekin.\n305 - Automatak eta Robotika\n304,205,206,207 - Barneko gela, automatismoak eta elektronika\n302 - Etxebizitzak eta automatismoak (Oinarrizko Lanbide Heziketa)\n301 - Domotika-instalazioak eta bereziak (antenak, telefonia eta domotika)\n209 - Innotika gela (neumatika eta hidraulika)\nETHAZI Ikasgela (Errendimendu Handiko Zikloak), Automatika eta Robotika\nEta Mekanika espezialitatean, Innogela eta CAD gelak nabarmentzen dira, arbela digitalaz, azken sorkuntzako ordenagailuz eta CATIA, SOLIDWORKS eta AUTOCAD-en sorfware gaurkotuaz, eta hau guzti hau, seguritatea eta ingurumenarekiko errespetua zaintzen.\nAula ETHAZI (Ciclos de Alto rendimiento), con impresoras 3D


VALOIS, Carmen--GOMEZ,Itziar"Liburu iruzkinak: Amaia Lasaren Geroaren aurpegia"\nLASA ALEGRIA,Amaia. Euskal Unibertsitateko Argitarapen zerbitzua. 2000\n- Asko gustatu zait.\n- Ezustekoa, ezta?\n- Bai horixe! Eta hain gertukoa gainera. Pentsa!\nZu Zarautzen eta bera Getarian.\n- Lotsa pixka bat ere ematen dit, baina oraintsu\nezagutu dut AMAIA LASA. Bere lanak eta bere\nibilerak harrapatu egin naute. Ez da erraza poeta\nbatekin bat egitea, bere hitzak hain ondo ulertzea,\nesan nahi duena hain barrura heltzea.\n- Egia, bai, xumea eta sakona da aldi berean bere\nmezua. Ederra da inondik ere bere gogoeta, eta ausarta\nbere baitan ageri den borroka.\nAMAIA LASA ALEGRIA Getarian jaio zen, 1948an. Gazte-gaztetatik poeta dugu: bizipenak, nahiak eta kezkak islatu ditu bere obran testuinguru zehatz batean uztarturik. Mikel Lasa anaiarekin argitaratutako liburutik hasita ibilbide oparoa izan du. Urte batzuek eman zituen Nikaraguan eta beste hainbat herrialdetan, eskarmentu honek guztiak asko aberastu zuen bere izatea eta bistan da bere lanetan. Hainbat aldizkarietan iritzi eta gogoeta artikulu asko idatzi bazuen ere poesian topatu zuen bere bidea. Bere garaian zegoenik eta emakumezko idazle bakanetakoa dugu. Gizonen munduan bere espazioa lortu zuen. Garrantzitsua izan da oso bere ahotsa, emakumea da eta ez da isilik eta konforme gelditzekoa.\nEsku artean duzun Geroaren Aurpegia liburukiak biltzen du bere obra. Bertan topatuko dituzu:\nHonetaz gain, hitzaurrean Felix Marañaren eta Jose Luis Padrónen hitzak aurkituko dituzu; dokumentazio gehigarrian Linda Whitenenak, Martin Ugalderenak eta Mariana Youngenak.\nEsan dezakegu, Amaia Lasak norberaren sentimenduetatik abiatuta mundura zabaldu duela begirada eta tokian tokiko ezaugarriak kontuan hartuta, intimista izatetik lau haizeetara jaurti duela bere poesia.\nIdazle konprometitua da, bai bere kulturarekiko eta baita bere bidaietan bizi izan dituen kulturekiko ere. Errealitateari era holistiko batez so egiten dio. Hegan egiteko gaitasuna du, beti ere lurrarekiko atxikimendua ahaztu gabe. Bietan hartzen baitu arnasa Amaia Lasak, biak ditu bide lagun, osagarriak direlako; ama, emakumea, amorantea izatea osagarri diren bezalaxe. Poesia idazteko hautatu zuen hizkera zuzena eta gardena da. Berehalakoan heldu nahi zuen irakurlearengana, baita lortu ere. Esan nahi duena garbi esaten du, sufritzen duena\nederki ulertzen dugu, ez dago mozorrorik. Eta bere poesia bakoitzak doinu jakin bat dauka, emakumearen garrasia, gizartearen gordina, kaioen oihua: Getariako gozoa eta gazia. Gaur egun isildua dugu Amaia Lasa, baina bere ahots idatziaren oihartzuna gidari nahi dugu bizitzaren kolorearen bilaketa etengabean.\nCarmen Valois – Itziar Gomez


Keu Agirretxea eta Piztiak . diariovasco.com\nKeu Agirretxea eta Piztiak\nGaueko 23:00etan, puntako kontzertua gauzatuko da gaur Gaztetxean izan ere Keu Agirretxea eta Fignuh Experiencie hirukotekoak eta 25 urte bete berri dituzten Piztiak taldekoak arituko baitira. Sarrera 3 eurokoa izango da eta biek ere beraien azken lanak aurkeztuko dituzte. Piztiak taldearen kasuan beraien zazpigarren lana izango da, 11 kantaz osatua. Argazkian, ezkerretik eskuinera Txomin Uribe, Pello Larrañaga, Jesus Galan eta Josu Aranbarri. Ondarrutarrak nagusi beraz gaurko emanaldietan.


Igandeko Ebanjelioa: junio 2012\n2012/07/01 - Urteko 13. Igandea (B)\nUrteko 13. Igandea (B)\nDeabruaren inbidiaz sartu zen heriotza munduan.\nJakinduria liburutik 1, 13-15; 2, 23-24\nJakin, ez duela Jainkoak heriotza egin,\nbizidunak galtzea ez duela atsegin.\nIzan eta irauteko egin ditu hark gauza guztiak;\nmunduko izakiak osasunez beteak daude,\nez dute beren baitan pozoi hilgarririk\neta Herioak ere ez du munduan aginterik,\nhilezkorra baita zuzentasuna.\nHilezkor izateko egin zuen Jainkoak gizakia,\nbere izatearen irudira egin zuen;\nbaina deabruaren inbidiaz sartu zen heriotza munduan,\neta harenak direnek jasango dute.\nSalmoa 29, 2 y 4. 5-6. 11 y 12a y 13b (R.: 2a)\nGoratua zu, Jauna, onik atera bainauzu!.\nNegarra dantza bihurtu didazu.\nZuek sobera duzuenak behartsuen eskasia konponduko du.\nSan Paulo Apostoluak Korintoarrei egindako bigarren gutunetik 8, 7. 9. 13-15\nGauza guztietan aberats zarete: sinesmenean, hitz egiteko gaitasunean, jakintzan, denetarako arduran eta nireganako maitasunean ; izan zaitezte aberats eskuzabaltasunean ere. Hau ez dizuet aginduz esaten, beste eliz elkarteen arreta ikusiz, zeuen maitasunaren jatortasuna erakusteko aukera izan dezazuen baizik.\nEzaguna duzue Jesu Kristo gure Jaunaren eskuzabaltasuna: aberats izanik, behartsu egin zen zuengatik, bere behartsu izateaz zuek aberats egiteko.\nArazoa ez da besteak lasai egoteko zuek larri gertatzea, guztien berdintasuna bilatzea baizik. Une honetan, zuek sobera duzuenak haien eskasia konponduko du, eta egunen batean haien ugaritasunak zuen eskasia. Honela, berdintasuna izango da nagusi, Liburu Santuak dioen bezala:\nAsko bildu zuenak\nez zuen sobera,\nezta gutxi bildu zuenak ere eskas.\nAleluia Cf 2Tm 1,10\nKristo Jesus gure Salbatzailea heriotza ezereztu du\neta biziaren argia zabaldu,\nberri onaren bidez. Aleluia.\nNeskatxa, zuri diotsut: Jaiki zaitez.\n+ Jesu Kristoren Ebanjelioa San Markosen liburutik 5, 21-43\nDenbora haietan, Jesus aintziraren beste bazterrera itzuli zenean, jende-talde handia bildu zitzaion ondora. Oraindik aintzira ondoan zegoela, sinagogako buruzagietako bat etorri zen, Jairo zeritzana; Jesus ikustean, honen oinetan ahuspezturik, otoi eta arren eskatzen zion: «Alaba hilzorian dut; zatoz hari eskuak ezartzera, senda dadin eta bizi».\nHarekin abiatu zen Jesus.\nJende asko zihoakion ondoren, estuka eta bultzaka. Bazen han emakume bat, hamabi urte hartan odoljarioz zegoena. Hamaika sendagileren eskutan jasatekoak jasana zen, eta bere ondasun guztiak ere horretan emanak zituen; baina sendatu beharrean, gero eta okerrago zihoan. Jesusi buruz esaten zena entzunik, jendartean atzetik joan eta jantzia ukitu zion. Honela baitzioen berekiko: «Jantzia bederen ukitzen badiot, sendatuko naiz». Une berean odoljarioa gelditu egin zitzaion, eta gaitza sendatua zuela sumatu zuen bere gorputzean. Berehala antzeman zion Jesusek bere baitatik halako indar bat atera zitzaiola eta, jendartean itzulirik, galdetu zuen:\n– Nork ukitu dit jantzia?\nBere ikasleek erantzun zioten:\n– Hainbeste jendek estutzen zaituela ikusi eta nork ukitu zaituen galdetzen duzu?\nBaina Jesus ingurura begira zegoen, nork egin ote zion hori. Orduan, emakumeak, beldurrez dar-dar – ondo baitzekien zer gertatu zitzaion –, oinetara erori eta egia osoa aitortu zion. Jesus honela mintzatu zitzaion: «Ene alaba, zeure sinesmenak sendatu zaitu; zoaz bakean, eta sendatua bekizu gaitza».\nOraindik hizketan ari zela, sinagogako buruzagiaren etxetik etorri ziren, esatera: «Hil zaizu alaba. Zertarako eman neke gehiago Maisuari? » Baina Jesusek, hitz hauei kasurik egin gabe, sinagogako buruzagiari esan zion: «Ez izan beldurrik; zuk sinetsi».\nEz zion inori ere berarekin joaten utzi, Pedro, Santiago eta honen anaia Joani izan ezik. Sinagogako buruzagiaren etxera heltzean, ikusi zuen Jesusek hango istilua, jendea negarrez eta garrasika. Sartu eta esan zien: «Zer dela eta horrenbeste istilu eta negar? Neskatxa ez dago hilda, lo dago».\nHaiek barre egiten zioten. Baina Jesusek guztiak kanpora bidali zituen eta, neskaren aita-amak eta berarekin etorriak harturik, neska zegoen tokira sartu zen. Eskutik heldu eta esan zion: «Talitha kum » (hau da: «Neskatxa, zuri diotsut: Jaiki zaitez»).\nBerehala zutitu eta ibiltzen hasi zen, hamabi urte bazituen eta. Jende guztia harri eta zur gelditu zen. Jesusek zorrotz agindu zien inork ere ez zezala jakin. Eta neskatxari jaten emateko esan zien.\n2012/06/29 - San Pedro eta San Pablo, apostoluak (B)\n2012ko ekainaren 29ea\nSan Pedro eta San Pablo, apostoluak (B)\n2012/06/24 - San Joan Batatzailaren Jaiotza (B)\n2012ko ekainaren 24ea\nSan Joan Batatzailaren Jaiotza (B)\nIsaias liburutik 49,1-6\nEginak liburutik 13,22-26\nhari bidea prestatuz. Aleluia.\nPublicado por Iglesia San Pedro Sopela en 22:35 No hay comentarios:\n2012/06/24 - Urteko 12. Igandea (B)\nUrteko 12. Igandea (B)\nHemen amaitzen da zure uhinen harrokeria.\nJob liburutik 38,1.8-11\nOrduan, Jaunak ekaitzaren erditik erantzun zion Jobi:\n«Nork itxi zizkion ateak itsasoari,\namaren sabeletik indarrez irten zenean?\nNik eman nizkion hodeiak soinekotzat\neta behe-lainoa ume-zapitzat,\nnik ezarri nion muga, ateak eta morroiloak jarriz,\neta esan nion: “Honaino iritsiko zara, ez aurrerago,\nhemen amaitzen da zure uhinen harrokeria”.\nSalmoa 106:23-26, 28-31 (R/. 1b)\nItsasora jo zuten ontzietan,\nur handietan zutelarik ogibidea.\nJaunaren egintzak ikusi zituzten,\nharen egintza harrigarriak itsaso zabalean. R.\nHaren esanera, haizea altxatu zen,\nolatu handiak harrotu zituen ekaitza.\nZeruan gora, leizean behera ibili ziren,\nbarruak dardaraz arriskuagatik. R.\nBaina larrialdian Jaunari oihu egin\neta atera egin zituen estualditik.\nEkaitza haize gozo bihurtu zuen\neta olatuen orroa isildu. R.\nPoztu ziren barealdiaz\neta beren gogoko portura eraman zituen Jainkoak.\nGorets bezate Jauna bere maitasunagatik,\ngizakien alde egiten dituen\ngauza harrigarriengatik. R.\nZaharrarenak egin du, berria sortu da.\nSan Paulo Apostoluak Korintoarrei egindako bigarren gutunetik 5,14-17\nAnai arrebok: Kristoren maitasunak bultzatzen gaitu, jakinik bat denengatik hil dela eta, ondorioz, denak hil direla . Kristo denengatik hil da, bizi direnak ez daitezen berentzat bizi, beraiengatik hil eta piztu den harentzat baizik.\nBeraz, hemendik aurrera ez dugu inor giza ikuspegi hutsez balioztatuko; eta inoiz Kristo giza ikuspegiz balioztatu badugu, orain ez dugu hala egiten. Beraz, Kristorena dena sorkari berri da; zaharrarenak egin du, berria sortu da.\nNor ote dugu hau, esana egiten baitiote haizeak eta aintzirak ere?\n+ Jesu Kristoren Ebanjelioa San Markosen liburutik 4,35-41\nJende-taldea utzirik, zegoen txalupan bertan eraman zuten Jesus, beste zenbait ontzi ere harekin batera bazen arren. Hortan, haize-bolada zakarra atera zuen, eta uhinek txalupa jotzen zuten, ia urez betetzeraino. Jesus, berriz, txopan lo, buruko baten gainean. Esnarazi eta esan zioten:\n–Maisu, ez al dizu axola gu galtzeak?\nHark, esnaturik, haserre egin zion haizeari, eta aintzirari esan:\n–Hago isilik! Geldi!\nGelditu zen haizea eta barealdi handia egin zen. Jesusek esan zien:\n–Zergatik beldur hori? Nolatan duzue oraindik hain sinesmen gutxi?\nBeldur-ikaraz gelditu ziren, elkarri esanez: «Nor ote dugu hau, esana egiten baitiote haizeak eta aintzirak ere?»\nPublicado por Iglesia San Pedro Sopela en 22:34 No hay comentarios:\n2012/06/17 - Urteko 11. Igandea (B)\n2012ko ekainaren 17ea\nUrteko 11. Igandea (B)\nZuhaitz txikia goratu egiten dut.\nEzekiel liburutik 17,22-24\nHau dio Jainko Jaunak:\n«Zedro garaiaren adaburutik\nhartuko dut neuk ere,\nkimu berri bat hartuko dut\neta neuk landatuko dut\nmendi garai eta bikain batean .\nIsraelgo mendi garaian\nadarrak luzatuko zaizkio\neta fruitua emango,\nzedro bikain bihurtuko da.\nMota guztietako txoriek\negingo dute habia bertan.\nBasoko zuhaitz guztiek\nzuhaitz garaia beheratu\neta txikia goratu egiten dudala,\nzuhaitz hezea ihartu\neta ihartua hezeberritu.\nNik, Jaunak, esandakoa\nbete egingo dut».\nSalmoa 91, 2-3. 13-14. 15-16 (R. 1b)\nBai eder, Jauna, zu gorestea.\neta Goi-goiko hori kantuz ospatzea,\ngoizean zure maitasuna iragartzea,\ngau osoan zure leialtasuna, R.\nZintzoa palmondoa bezala garatuko da,\ngure Jainkoaren ondoan garatuko da. R.\nZaharturik ere fruitu emango du,\nmardul eta heze iraungo beti,\nJauna zuzena dela iragartzeko,\nnire harkaitza, gaiztakeriarik gabea. R.\nGorputzean nahiz gorputzetik kanpo, Jaunari atsegingarri izaten ahalegintzen gara.\nSan Paulo Apostoluak Korintoarrei egindako bigarren gutunetik 5,6-10\nSenideok, uste onez beteak gaude beti, nahiz eta jakin, gorputz hau geure egoitza dugun bitartean, Jaunarengandik erbesteratuak gaudela. Sinesmenaren argiak gidatzen gaitu, eta ez ikusten dugunak. Uste onez gaude, bai, baina nahiago genuke gorputz honetatik erbesteratuak izan Jaunarekin bizitzera joateko.\nNolanahi ere, gorputzean nahiz gorputzetik kanpo, Jaunari atsegingarri izaten ahalegintzen gara, guztiok Kristoren auzitegian agertu behar baitugu, nork bere ordaina jasotzeko, saria nahiz zigorra, gorputzean bizi garelarik egindakoaren arabera.\nHazia Jainkoaren hitza da, ereile Kristo da;\naurkitzen duena betiko bizi da. Aleluia.\nHazi guztietan txikiena da; erein eta gero, ordea, gora egiten du eta beste barazki guztiak baino handiagoa egiten.\n+ Jesu Kristoren Ebanjelioa San Markosen liburutik 4,26-34\nDenbora haietan Jesusek esan zuen: «Jainkoaren erregetza gizonak lurrean hazia ereitean gertatu ohi denaren antzeko da: hura lo nahiz iratzarririk egon, gau eta egun, hazia erne eta hazi egiten da, hark nola ez dakiela. Lurrak berez ematen du: lehenbizi landarea, ondoren galburua, azkenik alea galburua betean. Eta garia heltzean, igitaiaz ekiten zaio, uztaroa da eta».\nBeste hau ere esan zien: «Zeren antzeko dela esango genuke Jainkoaren erregetza? Zein parabolaren bidez adieraz genezake? Mostaza-haziaren antzekoa da: lurrean ereitean, hazi guztietan txikiena da; erein eta gero, ordea, gora egiten du eta beste barazki guztiak baino handiagoa egiten; eta txoriek habia egiten dute haren itzalpean, hainbestekoak baitira ematen dituen adarrak».\nHorrelako parabola askoren bidez, Jesusek mezua iragartzen zien, beraiek ulertzeko eran. Ez zien ezer irakasten parabola bidez izan ezik; baina bere ikasleei, bakarrean, guztien esanahia adierazten zien.\n2012/06/15 - Jesus Bihotz Santua (B)\n2012ko ekainaren 15ea\nJesus Bihotz Santua (B)\nIkara degit bihotzak, gupidaz beterik.\nOseas liburutik 11, 1.3-4.8c-9\nHorrela dio Jaunak: «Israel haur zela\nmaite izan nuen\neta Egiptotik ateratzeko\ndei egin nion neure semeari.\nNik erakutsi nion oinez Efraimi,\nbesoetan eraman nuen.\nHala ere, ez ziren ohartu\nnik nituela zaintzen.\nAmodio-lokarriz erakartzen nituen,\njasotzen duenaren antzeko\nmakurtu eta jaten ematen nion.\nIkara degit bihotzak,\nEz diot haserreari pizten utziko,\nez dut Efraim berriro desegingo,\nJainkoa bainaiz ni, ez gizakia;\nsantua ni zuen artean,\neta ez natorkizue\nSalmoa Is 12, 2-3. 4bc. 5-6\nZein zabal eta luze, garai eta sakon den Kristoren maitasuna.\nSan Pablo Apostoluak Efesoarrei egindako gutunetik 3,8-12.14-19\nNeuri, fededun guztien artean txikiena naizen honi, dohain hau eman zait: Kristoren neurrigabeko aberastasuna jentilei hots egitea, eta Jainkoarengan, gauza guztien egileagan, betidanik gordea zegoen asmo ezkutua nola ari den betetzen guztiei argi erakustea. Horrela, agerian jartzen zaie orain, Elizaren bitartez, zeruetako aginte eta botereei Jainkoaren era guztietako jakinduria, aurrez betidanik berak zuen eta Kristo Jesus gure Jaunarengan bete duen asmoaren jakinduria. Kristori esker eta beronengan dugun sinesmenaren bitartez ausartzen gara konfiantza osoz Jainkoarengana hurbiltzera.\nHorregatik, belauniko jartzen naiz Aitaren aurrean, bai zeruan eta bai lurrean familia ororen sorburu denaren aurrean, eta hau eskatzen diot: bere aintzaren aberastasunari dagokionez, sendo zaitzatela Espirituaren indarrez, barrutik hazi zaitezten; bizi dadila Kristo zuen bihotzetan sinesmenaren bidez eta izan dadila maitasuna zuen bizitzaren erro eta oinarri. Horrela ulertu ahal izango duzue, fededun guztiekin batera, zein zabal eta luze, garai eta sakon den Kristoren maitasuna; ezaguera ororen gainetik dagoen maitasun hori ezagutuko duzue, horrela jainkozko izateaz erabat betez joan zaitezten.\nSaihetsa zulatu zion, eta bat-batean odola eta ura atera ziren.\n+ Jesu Kristoren Ebanjelioa San Joanen liburutik 19, 31-37\nDenbora haietan, Pazko-jairako prestaketak egiteko eguna zen, eta judu-agintariek ez zuten nahi gorpuak larunbatez gurutzean gelditzerik, larunbat hura oso jaiegun handia baitzen. Horregatik, gurutziltzatuei berna-hezurrak hautsi eta handik kentzeko eskatu zioten Pilatori.\nJoan ziren, bada, soldaduak eta hautsi zizkieten berna-hezurrak Jesusekin gurutziltzatu zituzten biei. Baina, Jesusengana iristean, ordurako hilik zegoela ikusirik, ez zizkioten berna-hezurrak hautsi; soldadu batek saihetsa zulatu zion lantzaz, eta bat-batean odola eta ura atera ziren.\nIkusi zuenak berak testigatzen du eta haren testigantza egiazkoa da. Berak badaki egia dioena, zuek ere sinets dezazuen. Hau Liburu Santuak dioena bete zedin gertatu zen: Ez zaio hezurrik hautsiko. Eta beste pasarte batean hau dio: Zulatu zutenari begiratuko diote.\n2012/06/10 - Kristoren Gorputz eta Odol Guztiz Santua (B)\nKristoren Gorputz eta Odol Guztiz Santua (B)\nOdol hau da Jaunak zuekin egin duen itunaren ezaugarria.\nIrteera liburutik 24, 3-8\nEgun haietan, Jaunak esana eta erabakia adierazi zizkion Moisesek herriari, eta honek erantzun zion aho batez: «Jaunak esandako guztia egingo dugu».\nMoisesek idatzi egin zuen Jaunak esandakoa. Biharamunean, goizean goiz jaikirik, aldarea eraiki zuen mendi barrenean, eta hamabi zutarri ere bai Israelgo hamabi leinuen izenean. Ondoren, zezenak hil eta Jaunari erre-opari eta elkartasun-oparitzat eskaintzeko agindu zien israeldar gazte batzuei.\nMoisesek odolaren erdia hartu eta ontzietan ipini zuen, eta beste erdia aldarera isuri. Gero, itun-liburua hartu eta herriari irakurri zion. Herriak erantzun zuen: «Onartuko dugu eta beteko Jaunak esandako guztia».\nMoisesek odola hartu eta herriaren gain zirtatu zuen, esanez: «Odol hau da xedapen hauen guztien arabera Jaunak zuekin egin duen itunaren ezaugarria».\nSalmoa 115, 12-13. 15 y 16bc. 17-18 (R.: 13)\nMingarri zaio Jaunari bere fededunen heriotza.\nBai, zure zerbitzari naiz, Jauna, zure zerbitzari apal:\nKristoren odolak, badute azaleko garbitasuna,.\nSan Pablo Apostoluak Hebrearrei egindako gutunetik 9, 11-15\nKristo, datozen ondasunen apaiz nagusi bezala agertu da. Bera sartu den etxola lehengoa baino hobea eta bikainagoa da, ez giza eskuz egina, hau da, ez mundu honetakoa. Kristo behin betiko sartu da santutegian, ez aker eta zekorren odola eskainiz, berea baizik, horrela betiko salbamena lortu digularik. Beraz, akerren eta zezenen odolak eta erretako behi baten errautsek, kutsaturik daudenen gain zirtatuz gero, kutsaturiko pertsona horiek sagaratzeko indarra baldin badute azaleko garbitasuna emanez, zenbatez gehiago Kristoren odolak, betiko Espirituaren bitartez akats gabeko oparitzat bere burua Jainkoari eskaini zion harenak, ez du garbituko gure barrua heriotzara daramaten egintzetatik, Jainko biziari kultua emateko gai izan gaitezen!\nHorregatik, Jesu Kristo itun berri baten bitarteko da, bere heriotzaz antzinako itunaren garaian egindako hutsegiteak barkatu baititu; horrela, agindutako betiko ondarea jaso dezakete Jainkoak deitutakoek.\nAleluia Jn 6,51\nNeu naiz zerutik jaitsia den ogi bizia- dio Jaunak -;\nHau nire gorputza da. Hau nire odola da.\n+ Jesu Kristoren Ebanjelioa San Markosen liburutik 14-12-16. 22-26\nLegamia gabeko Ogien Jaiko lehen eguna zen, Pazko-bildotsa hiltzen zeneko eguna. Ikasleek esan zioten Jesusi:\n–Non egin behar ditugu Pazko-afarirako prestaketak?\nHark ikasleetako bi bidali zituen, esanez:\n–Zoazte hirira, eta ur-suila daraman gizon batekin egingo duzue topo. Jarraitu berari, eta sartuko den etxeko nagusiari esan: «Maisuak galdetzen du non duen ikasleekin Pazko-bildotsa jateko tokia». Berak gela zabal bat erakutsiko dizue goian, jantzirik eta atondua; prestatu hantxe behar ditugunak.\nGero, kopa hartu eta, esker oneko otoitza egin ondoren, eman egin zien eta denek edan zuten. Eta esan zien: «Hau nire odola da, Jainkoarekiko ituna berrituko duena guztiengatik isuria. Benetan diotsuet: Ez dut gehiago ardorik edango, Jainkoaren erreinuan ardo berria edan arte».\nGorazarreak kantatu ondoren Oliamendira abiatu ziren.\n2012/06/29 - San Pedro eta San Pablo, apostoluak (...\n2012/06/10 - Kristoren Gorputz eta Odol Guztiz San...


Urtzi Urkizu, ETBn bukatu eta hasiko diren saioez, 'Halabeditarrak' egitasmoaz eta telesailez - Arrosa\nETBko euskarazko katean amaitu diren programak eta aurki hasiko direnak ekarri ditu Urtzi Urkizu kazetariak gaurko komunikazioaren tartera. Bide batez, ETB1 eta ETB2 kateek martxotik aurrera goi bereizmenean emitituko dutela azaldu du. Horrez gain, Halabedi irratiko Halabideo taldekoen Halabeditarrak proiektu berriaz ere hitz egin du. Amaitzeko, telesail proposamen gisa HBOn eskaintzen hasi diren Big little lies eta trama politikoak ardatz dituen Borgen aipatu ditu.\nPosted in ZebrabideaTagged #amaitu #big little lies #borgen #etb #euskara #goi bereizmen #halabeditarrak #hasi #HBO #komunikazio #portada #programa #saio #telesail\nLibe Mimenza: "Administrazioak itun bidez eskain dezake informazio eskubidea bermatzeko babesa"


DBHko Elkarbizitza Taldea: "Egiten ditugun esku-hartze askoren atzean sare sozialen erabilera desegokia dago" - Kurutziaga Ikastola\n15 urria, 2020\t| Bloga, DBH, Elkarrizketak, Ikastola, LH\nErika Lagoma eta Julen Santos irakasleak DBHko Elkarbizitza Taldeko kideak dira. Egunerokoan gaztetxoekin dihardutenez badakite internetdun gailuek sortu ohi dituzten gora-beheren berri. Kezka hori gurasoengan ere badagoenez, iaz hasitako bidetik, aurten ere berbaldiak antolatuko dituzte DBH1eko ikasleen gurasoentzat. Azaroan izango da berbaldia, Mari Luz Guenaga ikastolako guraso eta gaian adituaren eskutik.\nBigarrenez antolatuko duzue DBH1eko gurasoentzako internetdun gailuen gaineko berbaldia. Zergatik?\nNabarmena da sare sozialen erabilera desegokia egiten dutela ikasleek, askotan helduok ere egiten dugun bezala. Mundua jartzen diegu eskura, bere alde onekin eta arriskuekin, baina ulertzekoa den moduan, ez dakite mundua kudeatzen. Euren nortasunaren garapenerako herramintak jasotzen ari dira oraindik, eta erantzukizun handiegia izan daiteke askorentzat. Urtero errepikatzen ari den kontu bat da, beraz, urteroko plangintzan txertatzea ezinbestekoa iruditu zaigu.\n“Formakuntzaz gain, prebentzio neurririk eraginkorrena gailuak ahalik eta beranduen ematea dela uste dugu”\nBerbaldiaz harago, gaztetxoekin ere lanketa espezifikoa egitea proposatzen duzue, ezta?\nGarrantzitsua da lanketa etxean zein ikastolan egitea. Tutoretzako bi saio prestatu ditugu beren beregi sare sozialez eta internetaren erabileraz hausnartzeko. Esan beharra dago, gainontzeko ikasgaietan ere egiten direla lanketa laburragoak. Gailuak eskuan dituzten momentutik formazioa eta etengabeko hausnarketa dira neurri garrantzitsuenak.\nDena den, kontuan hartu behar dugu 11-12 urte besterik ez dituztela, eta gehienek modu egokian maneiatu ezin duten tresna bat ematen ari gatzaizkiela. Formakuntzaz gain, prebentzio neurririk eraginkorrena gailuak ahalik eta beranduen ematea dela uste dugu. Ze, benetan behar dituzte gailuak edo helduok sortzen dugu beharrizana?\nGaztetxoekin lanean diharduzuen neurrian zer problematikarekin egiten duzue topo gailuei lotuta? Elkarbizitzan zelan eragiten du?\nEragin handia du ezkutuko jazarpena asko errazten duelako. Gailuak gure bizitzara iritsi direnetik, ikastolako harreman mingarriak, jazarpena izan edo ez, ez dira ikastolan bukatzen, 24 orduz eta astean 7 egunez jarrai dezakete. Zabalkundea ere berehalakoa da eta exponentziala. Egiten ditugun esku-hartze askoren atzean sare sozialen erabilera desegokia agertzen da.\n“Egiten ditugun esku-hartze askoren atzean sare sozialen erabilera desegokia agertzen da”\nGaztetxo hauek natibo digitalak direla esan ohi da baina zer dakite eta zer ez dakite sareko ibilerez?\nTresna horiek duten potentzialitateaz jabetzen dira. Aldiz, ez dira kontziente arrasto digitalaz eta zabalkunde exponentzial horretaz. Aurrez aurre egingo ez lituzketen gauza asko egiten dituzte mundu digitalean, beraz, badago errealitate digitalaren distortsio bat. Askotan, gailuen erabilera konpultsibo bat egiten dute.\nNoiz hasi beharko genuke lanketa horrekin, eta zelan egin lanketa hori?\nLanketa horrek askoz lehenago hasi beharko luke: guraso batzuk telefonoa haurren eskuetan jartzea pentsatzen ari diren garai horretan. LH4ko guraso batzuk lanean ari dira mailako gurasoentzako formakuntza saio bat antolatzeko. LH3n eta LH4n lanketa horrekin hastea premiazkoa ikusten dugu. Eta lanketa jarraia izan behar du, LHn hasi eta DBHn jarraituko duena. Gai honetan eragiteko gurasoen arteko erabaki kolektiboak oso garrantzitsuak dira, hori da guraso askok aipatzen duten presio sozilari ateak ixteko modua. Presio soziala aipatzen den arren, gutako norbait izaten da mugikorra ematen lehenengoa. Zarauzko Ikastolan martxan jarritako proiektua oso interesgarria iruditzen zaigu: elkar ulertu duen guraso talde zabal batek urtero egiten du hausnarketa sakelekoen inguruan, eta modu kolektiboan erabaki nahi dute seme-alabei mugikorra noiz eman.\nGaztexoentzat gailuak hain garrantzitsuak diren garaiotan, aspektu positiboak ere izango dituzte, ezta?\nJakina. Gailuak ikasteko herraminta bat izan daitezke, baita elkarren artean harremantzeko ere. Informazio alternatiboa irakurtzeko eta gustuko dituzten gaiei lotutako iturriak arakatzeko aukera ematen die. Horregatik, erabileraz gain, informazio olatu erraldoi hori kudeatzen eta hautatzen ere irakatsi behar zaie.\nZENBAIT LOTURA INTERESGARRI\nEusko Jaurlaritzaren “Zeuk esan, haurtzarorako eta nerabezarorako laguntza zerbitzua”.\n“Adictos a las pantallas” dokumentala\n“El dilema de las redes sociales” (trailerra). (Netflix: ordainpekoa)\n← HH4: Beldurra!\nLH: Sanfaustoei keinutxoa →


Samsung arakatzailea Android telefono "guztietan" erabil dezakezu Gadgeten berriak\nHego Koreako teknologia erraldoiak iragarri du bere nabigatzailearen bertsio berria, Samsung Interneteko arakatzailea, orain beste edozein telefonoetan erabil daiteke Samsungek fabrikatu ez arren.\nHemendik aurrera, zure Android telefonoan arakatzaile berak erabiltzeaz nekatuta bazaude, doan deskargatu eta instalatu dezakezu Play Store dendan Samsung Interneteko arakatzaileaHala ere, abiarazteko gailu nahiko modernoa izan behar duzu.\n1 Arakatzaile berria duzu jada, Samsung Interneteko arakatzailea\n2 Nola dago Samsung Interneteko arakatzailea?\n2.1 Kontraste handiko modua\n2.2 Iragarkien blokeatzaileak\nArakatzaile berria duzu jada, Samsung Interneteko arakatzailea\nAspertuta dago Chrome, Firefox edo Androiderako beste edozein arakatzailerekin? Hala bada, eta nahiko telefono modernoa baduzu, dagoeneko probatu dezakezu Samsungen arakatzailea enpresak erabaki du edozein smartphone irekitzea Android sistema eragilearen pean funtzionatzen duen edozein markakoa.\nJoan den martxoan Hego Koreako erraldoi teknologikoak lehen gertaerak eman zituen "eskaera askori" erantzunez Google Internet gailuekin bateragarria den Samsung Interneten (5.4) beta bertsioa abiarazi zuen Pixel eta Nexus serieak. . Orain, konpainiak urrats bat gehiago ematen du eta seigarren beta bertsioa abian jarri du bateragarria Android 5.0 Lollipop edo berriagoa duen edozein telefonoarekin.\nEspezialista batzuek galdetzen dute ea zergatik erabaki duen Samsungek bere mugikorreko arakatzailea gailu guztiekin bateragarri bihurtzea, batez ere paisaian Chrome, Firefox eta Opera nagusi diren garaian, zer esanik ez dagoenean nabigatzaile berri baten eskaera esanguratsurik ez dagoela. hortik, Samsung arakatzaile espezifikoa. Eta gogoratzen dute Samsungek "Milk Music" zerbitzuak ateak itxi behar izan zituela iaz, merkaturatu eta bi urtera.\nNola dago Samsung Interneteko arakatzailea?\nSamsung Interneteko arakatzailea hau da Android gailuetarako web arakatzailea Kromoan oinarrituta, Chrome arakatzailerik ezagunena sortzen duen iturburu irekiko proiektua, eta ezaugarri hauek dituen web arakatzaile batetik espero den guztia eskaintzen du, esate baterako, sinkronizatu beste gailu batzuekin (enpresak berak fabrikatutako gailuak ez diren arren) edo egiteko aukera arakatu anonimoki arrastorik utzi gabe modu ezkutuko edo sekretu bati esker. Hala ere, Samsung Interneteko arakatzailea antzeko beste zerbitzu batzuetan aurkitzen ez diren zenbait abantaila ere eskaintzen ditu, eta baliteke erabiltzaile batzuen aldeko balantzea bultzatzea.\nKontraste handiko modua\nSamsung Interneteko arakatzailea kontraste handiko modua dakar horri esker irakurketa erosoagoa eta irisgarriagoa da. Horren aurrean, errealitatea da dagoeneko antzeko ezaugarri hau edo beste telefono eta tablet gehienetan aurki daitekeela, ez arakatzaileetan bertan. Agian, terminal zaharragoa duten baina oraindik arakatzaile honekin bateragarria duten erabiltzaileek ezaugarri erakargarri eta erabilgarria aurkituko dute.\nSamsung Interneteko arakatzailea - Kontraste handiko modua, irakurtzeko egokia eta argi gutxiko inguruneetan erabiltzeko\nHorrez gain, beste ezaugarri batzuek aukera ematen dute, adibidez, sartu eta kontrolatu zure bluetooth gailuak arakatzailearen bidez, eskaini bitartean webVR euskarria arakatzailetik bertatik bai Gear VRrako eta baita Google Cardboard-entzat ere, haien erabilera askoz errazagoa da.\nIragarki intrusiboa arazo larria da gaur egungo euskarri digitaletan eta, agian, eskaintzen duen erakargarritasun handiena da Samsung Interneteko arakatzailea da, hain zuzen ere, enpresak zentzu horretan egindako lan izugarria. Arakatzaile honek sarbide azkarra ematen du eduki blokeatzaileetarako eta erabiltzaileei aukera ematen die aukeratu zein iragarki unitate ikusi nahi dituzten eta zein webgunetan askoz modu azkarragoan.\nSamsung-ek ahalegin handia egin du erabiltzaileek eduki blokeatzaileen sarbidea eta kudeaketa hobetzeko\nOrain galdera da: hau guztia nahikoa izango al da Android erabiltzaileen interesa pizteko uneko nabigatzaileak alde batera uzteko? Agian ez baina hala ere teknologia mugikorraren etorkizunerako ekarpena da. En bezala,-en moduan,-en gisan adierazi du Peter O'Shaughnessy-k, Samsungek "Chromium funtzioak txertatzeaz gain, haiei eta web estandarrei modu aktiboan laguntzen die".\nArtikuluaren bide osoa: Gadgeten berriak » General » software » Samsung arakatzailea Android telefono "guztietan" erabil dezakezu\nFacebookek milioi bat kontu baino gehiago ixten ditu egunero\nALL Controller, ordenagailuan eta kontsola guztietan jolasteko kontrolagailu unibertsala


Han eta hemen: Alda\nHerenegun, bospasei kideko kanpainia onean, batek zeraman solasaren haria galdu nuen, aipatuak arrunt arrotzak bihurturik, nire ulermen gaitasunez dudatzen hastekotan, ohartu arte bere hitzetan « Euskal Herria »-ren bidez Euskadiko Autonomia Elkargoa aipatzen zuela.\nIragan astean, Garaziko Donibanen nintzela, gaztetxetik ateratzen zen bospasei txapadun mutiko bat, ohartzean euskaldunak ginela, neholako graziarik gabe, bere azken puntako telefonoa erakutsiz ihausika zuzendu zitzaigun « Ei!! nola ein behar det hemendik Euskal Herrira deitzeko? »\nEuskal Herrian gauza anitz aldatzen da. Zein erritmotan, zenbateraino, nundik eta nora, beste istorio bat da.\nAitzineko hau irakurtzean, pentsa daiteke, diodala pertsona batzuk, potentzialki hegoaldekoak, iparraldean direnean Euskal Herrian dirautela ahanzten dutela. Eta ez da hala, batere. Azpimarragarriak badira beste kontu batzuk, tarte laburreko hiru gertakari hauetan konstatatu ditudanak, baloratu edo epaitu gabe eta denak inplikatzen gaituztenak.\nLehenik, Euskal Herriaren kontzeptuaren bilakaera eta lerraketa: gure idealak, helburuak Euskal Herri mailakoak badira ere, solasetan, Euskal Herri deitzen dena, ohar gabean, gertatzen da izatea hegoaldea bera, eta azken denboretan gero eta gehiagotan, EAE bera. Eta hau ez zaio gertatzen gehiengo bati, baina politikari edo militante abertzale bat baino gehiagori. Ez da nahitara izaten. Zer salatzen duen ez dakit. Bitxia da.\nBestalde, garaiak aldatzen direlarik, egoera batzuk berdin segitzen dute. Deigarria da duela 30 urteko lema bat beti oihukatzen segitzea, arazoak orduz geroztik hor dirauela agertuz. Kezkagarria.\nHortik haratago, lelo bat 30 urtez oihukatzea, beti berdin, hitz bakar bat aldatu edo zuzendu gabe ez da gauza arrunta ere ez (hemen sartu dut adibide bat, baina %80a horrelakoa da).Frantses Estatuko mugimenduetan, irudimen handia izaten dute: pankartak, lemak...\nGero, nahi ala ez, Estatu mailako muga administratibo bat bada Bidasoan, guziek, goiz edo berant, noizbehinka bederen iragaiten duguna. Muga horren bi aldeetan bizi direnek, alde batetik bestera deitzeko, ohiko zenbakiari indikatibo internazional bat gehitu beharko diotela eta zein den ez jakitea, ez zait normala. Ez dut uste jende gehienaren kasuan denik, bi aldeetako jende anitzi gertatzen zaiona.\nHoriek hola, gai batzuetan bilakaera bat izaten da, beste batzuetan ez da aldarik, azken batzuetan kasik gibelera ari gara. Pentsatzekoa zait, besterik neholakorik gabe.\n2011(e)ko maiatzaren 19(a) 22:44


Esku pilotan jokatzeko aukera egongo da Pasealekuko frontoian, domekaro - Busturialdeko Hitza : Busturialdeko Hitza\nEsku pilotan jokatzeko aukera egongo da Pasealekuko frontoian, domekaro\nDoako esku pilota ikastaroak emango dituzte ekainean Pasealekuko frontoi txikian. Hiru saio egingo dituzte eta adinaren arabera banatuko dituzte parte hartzaileak.\nEsku pilota ikastaroa antolatu du Arkupe Pilota Taldeak. Hilabete honetan domekaro batuko dira Pasealekuko fontoi txikian, eta beraz domeka honetan [ekainak 2] jarri dute lehen hitzordua. Herrian esku pilota bultzatzea eta indartzea dira helburu nagusiak, izan ere, jolasaren bitartez, gaztetxoenen artean kirol hau zabaldu nahi dutela adierazi du Jabi Gelbentzu Arkupeko kirol arduradunak.\nDoako ikastaroa da, eta printzipioz ekainerako antolatu dute. Hala ere, ekimenak izandako erantzuna baloratu ostean, uztailera arte luzatzeko aukera egon badagoela ohartarazi du Gelbentzuk. Abuztuan oporrak hartu, eta irailean ere, jarraitzeko asmoa dutela azaldu du.\nJaiotza-urtearen araberako txandak egingo dituzte: 10:30etik aurrera, 2012. urtean jaiotako neska-mutilek izango dute esku pilotan jokatzeko aukera; 11:10ean hasita, 2011n jaiotakoek; eta azkenik, 11:50etik aurrera, 2010ean jaiotakoek. Saio bakoitzak 45 minutu inguru iraungo ditu eta hamarna ume gerturatzea espero dute antolatzaileek.\n“Iaz konpondu zuten Pasealekuko frontoiari erabilera eta bizia eman nahi diogu”, azaldu du Gelbentzuk. “Gainera, gustatuko litzaiguke udako ikastaro hauetara bertaratzen diren neska-mutilek gero esku pilota taldean izena ematera ere animatzea”, gaineratu du Arkupeko kirol arduradunak.


Oregon - Wikipedia, entziklopedia askea.\nEreserkia: Oregon, My Oregon (en)\nGoiburua: Alis volat propriis\nKalifornia, Nevada, Idaho eta Washington\nKate Brown (en)\nHutterite German (en) , Siuslaw (en) , Tillamook (en) , Klamath (en) , Hanis (en) , Central Kalapuya (en) , Wasco-Wishram (en) , Molala (en) , Nez Perce (en) , Lower Chinook (en) , Northern Paiute (en) , Chinook Jargon (en) , Koasati (en) , Umatilla (en) , Tututni (en) , Galice (en) , Chetco (en) , Coquille (en) , Walla Walla (en) eta Tenino (en)\n250.458.500.000 US$ (2020)\n253.623.200.000 US$ (2019)\nSorrera data: 1859ko otsailaren 14a\n: America/Los_Angeles (en)\nOregon Ameriketako Estatu Batuetako ipar-mendebaldeko estatu bat da. Hiriburua Salem da baina hiri nagusia, Portland.\nLurralde menditsua da: kostaldean Coast Range dago; Cascade Range mendiek iparretik hegora zeharkatzen dute estatu osoa; ekialdean ere mendi asko daude, adibidez, Blue Mountains eta Strawberry Mountains. Hegoaldea idorra da: han dago Great Sandy basamortua. Columbia ibaia da nagusia, Washingtonen eta Oregonen arteko mugan. Snake eta Willamette ibaiak haren adarrak dira. Mendebaldean, klima epela da; barnealdean, kontinentala.\nMeatze asko daude: urrea, kobrea, zilarra, burdina, nikela. Haietaz gainera, aipatzekok dira argindarra Columbia ibaiaren eta haren adarren inguruan; halaber, abere-hazkuntza, nekazaritza (garia, oloa, barazkiak, fruituak), arrantza (izokina), elikagaien industria, zurgintza eta elektrometalurgia.\nEuroparrek kolonizatu aurretik, amerindiar herriak bizi ziren Oregonen: wailatpuak, kalapuyak, yakonak, klamathak, atapaskoak eta beste. XVI. mendetik espainiarrak eta ingelesak kostaldean ibili ziren, eta barrualdea Robert Gray-k esploratu zuen 1792an. 1819an, Espainiak Oregonekiko zituen lurralde-eskubideak Estatu Batuei utzi zizkien.\n1818an, Estatu Batuek eta Britainia Handiak izenpetutako hitzarmenak bi estatu horiei ematen zien Oregonen jabetza. Estatu Batuen eta Britainia Handiaren arteko liskarren ondoren, gaurko Washington eta Idaho estatuei dagozkien lurraldeak kendu zitzaizkion Oregon lurraldeari eta, Louis McLane AEBren ordezkari aritutako negoziazioetan, 1848an sortu zen gaur egungo mugak zituen Oregon, 1859an AEBko estatu bihurtzekoa. 1861ean urrea aurkitu izanak areagotu zuen kolonizazioa; indiarrak matxinatu ziren, baina 1889an menderatu zituzten.\nOrriaren azken aldaketa: 26 azaroa 2019, 20:50.


Zineginen zazpigarrena, abian | Kultura | Berria\nZineginen zazpigarrena, abian\nGaur hasiko da euskal zinemaren Zinegin jaialdia; Hazparnen iragateaz gain, Urruñara, Bardozera eta Donapaleura zabalduko dute, lehen aldiz. Igandera arte, hamar bat film proiektatuko dituzte.\nBere erritmoan, estreinaldi kontuetatik doi bat urrun, euskal filmak Lapurdin ikusteko aukera emanen dute aurten ere Zinegin jaialdikoek, zazpigarrenez, gaur hasi eta igande arte. Aldiz, orain arte Hazparneko zinema gelan zen iragaten jaialdia, baina, aurten, Urruñako, Bardozeko eta Donapaleuko zinema geletara ere zabalduko da, Hazparneko zinema gela obretan izanik, ezin baitute lekua erabili. Hazparne ez dute utziko, halere, eta trinketean izanen dira zenbait emanaldi. Beste berezitasuna da Euskaraldiarekin bat eginen duela jaialdiak. Garai berberetan eta helburu berekin izanik, elkarren berri emateko aukera ikusi dute Zineginekoek.\nGero, jaialdia estreinaldietatik kanpo dela erratea ere ez da arras egia, Jainkoak ez dit barkatzen bertan estreinatuko baitute, larunbatean, eta baita Margolaria ere (Oier Aranzabal), igandean, Donapaleun. Kontua da funtsa ez duela hori Zineginek. Euskal filmak eskuragaitz ez daitezen segi. Horri aurre egiteko dute sortua festibala duela zazpi urte. Geroztik, saiakera batzuk garatuz joan dira, dela Gabarra banatzailearena, dela, berrikiago, Gastibeltza ekoizle eta banatzailearen proiektua. Baina oraindik bada zer egin. Horra, hortaz, aurtengo zerrenda. Fikzioei dagokienez, Gure oroitzapenak (askoren artean), Oreina (Koldo Almandoz), Basque Selfie (Joaquin Calderon), Handia (Jon Garaño, Aitor Arregi) filmak dituzte ekarriko. Haurrentzat, Barriola San Adriango azeria (Juanba Berasategi) emango dute, Bardozen, larunbatean.\nDokumentaletan, Jainkoak ez dit barkatzen eta Margolaria-z gain, Neskatoak (Jon Abril), Mai da Bai (eta ezetzik ez dago) (Imanol Eppherre, Eider Ballina Mondragon, Ann Baskaran). Laburrek ere beren tartea izanen dute.\nGaualdi bereziak ere prestatuak dituzte aurten. Paxkal Irigoienek Eliraleren Artha ikusgarriarentzat egin soinu banda entzutera emanen dute Urruñan, bihar gauean. Eta etzi bertso-margo gaualdia dute pentsatua Adur Larrea marrazkilariarekin eta Alaia Martin eta Maddalen Arzallus bertsolariekin, Hazparnen.\nInformazio gehiago nahi izanez gero, jo webgune honetara: zinegin-festibala.eu


Jasone Salaberria Fuldain euskara irakaslea zendu da | Gizartea | Berria\nJasone Salaberria Fuldain euskara irakaslea zendu da\nSeaskako irakaslea, hizkuntzalaria, IKER laborategiko ikertzailea, idazlea, eta euskararen aldeko ekintzailea izan da Salaberria, besteak beste. 68 urterekin hil da, erialdi luze baten ondotik.\nJasone Salaberria Fuldain Gari Garaialde Tamaina handiagoan ikusi\nJasone Salaberria Fuldain (Ermua, Bizkaia, 1952) zendu da, 68 urte zituela. Euskararen aldeko militantea izan da; Seaskan euskara irakasle izan zen urte anitzez. Hizkuntzalaria ere bazen: zubereraren eta nafarrera-lapurteraren ahoskera aztertu zituen, eta Euskal Ikasketetako doktore zen. Bi tesi aurkeztu zituen, biak Jean Baptiste Orpustanen zuzendaritzapean: 1991n Prosodia eta silabismoa xiberutar kantu tradizionalean aurkeztu zuen, eta Zuberera barkoxtarreko bokalen azterketa akustikoa, 1998an. Euskara ikasteko hainbat liburu argitaratu zituen, baita material didaktikoa ere. Erialdi luze baten ondotik zendu da, gaur goizean.\nAzken urteetan EKEk osatutako 1914-1918ko Euskal presoen grabaketak bilduma transkribatzen aritu zen. Besteak beste, Antoine Suhas arrangoiztarraren gutuna transkribatu zuen, Gerla Handiaren denboran Prusiako Komisio Fonografikoak egin grabaketetatik.


Estrategia eta planifikazioa | Julen Mendoza\nTokiko politikaren eraldaketa\nEstrategia eta planifikazioa\nCOVID garaiak lehenagotik ere bagenekiena baieztatu du: aldaketa jada ez dela etengabekoa, aldaketa jada aldatu egin dela. Gizartean gertatzen diren mugimenduen abiadurak, edo/eta gizarteko aldaketen abiadurek politika berritzaileak eskatzen dituzte, eta bereziki, egoera berrietara etengabe egokitzen jakingo duten estrategia eta planifikazioak.\nBaina hori posible egiteko beharrezkoa izango da estrategia eta planifikazioak erakunde osoak eraikitzea, hau da, ez soilik lidergotza politikoa izango duten pertsonek. Beharrezkoa izango da erakundeko gainerako teknikari eta langileak ere eginkizun horretan parte hartzea. Izan ere, garrantzitsua baita estrategia eta planifikazioak tokiko erakundeen funtzionamenduan txertatzea, eta era berean egoera berrien arabera aldatzeko gaitasuna izatea.\nBide horretan, tresna eta metodologia berriak erabiliz, erakunde ezberdinei estrategia eta planifikazio berriak garatzen laguntzea da aholkularitza honen helburua. Gizarteko erronkak identifikatu, eta helburuak eta sistemak zehaztea. Eta hori, elkarlan tekniko-politikoa ahalbidetuko duten guneak sortuz egiten da.\nTweets by julenmendoza\nZerbait gertatzen ari da 2021-12-04\nCOVID-19 ondorengo gobernantza publiko – komunitarioaren erronkak hurbileko erakundeen begiradatik 2021-09-09\nEstrategia eta planifikazioa 2021-09-01\nAntolaketa eredua 2021-09-01\nLidergotza eta udalak 2021-09-01\n© 2022\t- Pribatutasun eta cookie politika\nWebgune honek cookieak erabiltzen ditu zure nabigazioa errazteko eta analisi estatistikoak egiteko. Nabigatzen jarraitzen baduzu, hauen erabilera onartzen duzula ulertuko dugu.OKPribatutasun politika


562 Salome - Wikipedia, entziklopedia askea.\n1905eko apirilaren 3a\n« 561 Ingwelde • 563 Suleika »\n562 Salome, asteroide gerrikoan aurkitutako 562. asteroidearen izena da. 1905eko apirilak 3an aurkitu zuen Max Wolf astronomo alemaniarrak Heidelbergeko behatokitik. Bere behin-behineko izendapen zientifikoa, 1905 QH zen.\nBere izena, Biblian agertzen den Salomegatik jasotzen du. Pertsonaia honetan oinarrituta dago Richard Straussen Salome opera, opera hau, aldi berean, Oscar Wilde idazle irlandarraren Salome eleberrian oinarritzen delarik.\n561 Ingwelde Asteroidea\n1905eko irailak 3an aurkitua Ondorengoa


Apioa | Online larre nekazaria | October 2019\nApioa duen giza eta gorputzaren onura\nApioa lorategirik ohikoena da. Bitamina eta oligoelementuen altxorra ere bada. Landareari buruzko datu ugarik, bere onurak eta erabilera sistematizatzen dira gure artikuluan. Deskribapen botanikoa Apioa familiako Umbrella familiako bi edo bi urte dituen landare bat da.\nApioa erabiltzea eta erabiltzea, onurak eta kalteak\nGaur egun ez da dieta, salbuespen arraroekin, apioa gabe. Barazki berde honek gorputzeko normalizazioa eta hainbat gaixotasun tratamendurako laguntzen duten elikagai ugari ditu. Ikus dezagun apioa zein den eta nola erabiltzeko modurik onena zure dietan. Apioa duen konposizio kimikoa Barazkien konposizioa proteinak, gantzak eta karbohidratoez gain, bitamina, mineral eta zuntz ugari biltzen dira.\nApioa landatu eta zaindu lorategian\nLaster apio haztea ez da zaila, baina arreta eta hurbilketa eskatzen du. Azken finean, oso ona da negurako entsaladak gozatzea neguan lorategian landutako erroi barazkiekin. Batek apioa heltzean denbora luzea izutzen duen norbait, norbait ez du eman nahi bere denbora.\nZer da erabilgarria eta nola apioa root jan\nApioa barazki osasuntsuenen artean kokatzen da. Antzinatik ere, droga-osagai gisa erabili zen. Gure garaian, barazkien erroa ez da ohiko medikuntzaren bitartez bakarrik ezagutzen, baizik eta eguneroko dieta zaporetsu eta erabilgarria ere bada. Root Apio Root apioa bi urtez hotz erresistenteak Umbrella familiako da.\nApioa gizonentzako onurak\nLorategi-kultura ezagun apioa (hosto, zurtoina eta erroa) aspaldidanik erabiltzen da plateren zaporea zapaltzeko eta hobetzeko, baina baita medikuntza herrikoi eta tradizionalean ere, hots, gizonen sexu-jarduera hobetzeko bide gisa. Artikuluak sendatzeko propietateei buruz eta landare zoragarri hau nola erabili azalduko du.\nApioa kontsumitu aurretik garbitu behar al da?\nApio pedigriarrek Mediterraneoan sortzen duten arren, kulturak oso konfiantzaz irabazi du iparraldeko eskualdeetan, besteak beste, Errusia eta Ukraina. Jakina da landarearen zatiak jateko egokiak direla - erroetatik zurtoinetara eta berdeetara, baina inork ez daki apioa garbitu eta zer egin behar den ala ez.\nApioa lantzeko ezaugarriak eta zaintzeko eremu irekian\nJendeak ez du apioa oso gustuko eta gustukoak diren aspaldidanik estimatzen: landare hau hainbat mendeetan erabiltzen da, nahiz eta horri buruzko erreferentziak Greziako antzinako kroniketara itzuli ziren; antzinatean, medikuntza gisa bakarrik baloratzen zen. Gaur egun elikadura osasuntsu eta osasuntsuaren aldekoak askok apio hazten dute lursail pribatuetan.\nApioa pankreatitisarekin erabiltzeko ezaugarriak\nZalantzarik gabe, barazkiak eta frutak gorputzak behar dituen elikagai asko ditu. Dieta osatuz, garrantzitsua da osasun egoera kontuan hartzea, bitamina erreserba aberatsak izan arren, produktu asko gaixotasun batzuetan contraindicated dira. Produktuaren konposizio kimikoa eta kalorien edukia. Jateko bi erro laboreak eta apioa duen zati berdea: bitaminak: A, B1, B2, B3, B5, B6, C, E, K; makro eta mikroelementuak: boro, kaltzio, kloro, burdina, magnesioa, manganesoa, fosforoa, potasioa, selenioa, sufrea, zinka.\nLaborantza eta errotuta apioa arreta zaintzeko ezaugarriak\nApio erroak hazten ari den denboraldi luzeko landareak aipatzen ditu. Ezaugarri hau askotan nekazariek urruntzen dute, baina praktikan ez da apioa hazteko zail zaila dacha batean emandako zenbait nekazaritza-praktikak behatzen badira. Laborantzaren berezitasunak eta apioa zaintzeko oinarrizko arauak azaltzen dira.\nZer da limoi, eztia eta apioa nahasketa terapeutikoa\nMedikuntza tradizionala gorputzeko seguruak diren sendagai natural mota ugarik badaki. Arazoak areagotu ahal izateko gai dira, erreakzio kaltegarriak edo beste ondorio negatiboak eragin gabe. Osasunerako eskatutako eta baliotsuenetariko bat limoi, ezti eta apioa nahasten dira.\nEtxeko hazien apioa lantzen duten ezaugarriak\nApaindutako lurrin erroia edozein lorategitan nahi den landare bat da. Laborantza honen uzta ugaria lortzeko, barietate optimoa aukeratu behar da eta jarraian azaldutako gomendioak jarraitu beharko lirateke. Landarearen ezaugarriak eta horien barietateek Apioa familia osoko bi urterako kulturen artean dago. Bere ezaugarriak honako hauek dira: zuhaixka altuera 1 m artekoak, hosto erroseta handi batekin; hostoak disekzionatzen dira, berde distiratsua, usain bereizgarriarekin; erro laborantza lehenengo urtean sortzen da; tuberkulu biribila edo ardatz formakoa; tuberkuluaren kolorea zuria edo beixa-zuria da, pasta zuria edo krema; loratzen eta haziak ematen dira berriro landatzen denean.\nGutxieneko apioa erabiltzeko ezaugarriak\nElikagaien aberastasuna dela eta, apioa oso lagungarria da eta gotortutako drogaren osagai nagusia da. Gaixotasun honen tratamenduan eta prebentziorako lagunduko dizu zure propietate ezohikoekin, konposizioarekin eta erabiltzeko metodoekin egindako ezagutza zehatza. Zer da goût? Artikulazioen lesio bat da, endokrinoen nahasteak eragindakoa.\nApioa zukua erabiltzearen ezaugarriak\nApioa askok maite dute, landare honek berde gustu eta lurrintsuez atsegin dezake, eta root nutritibo nahikoa. Hala ere, jende gutxi landare honen zukuaren propietate sendagarriak ezagutzen ditu. Gorputzean eragin handia izan dezake, baita patologia askotan ere osasuna mantentzea. Artikulu honetan, apio zukuaren onura nagusiak eta kalteak aztertuko dira osasunerako, eta zehatz-mehatz deskribatu ahal izango duzu zenbat eguneko dezakezu eta nola sendatzeko edari bat behar bezala.\nCopyright 2019 \_ Online larre nekazaria \_ Apioa